qundao/data-zh-poetry huggingface dataset:
安公子
作者：晁端禮
朝代：宋

漸漸東風暖。杏梢梅萼紅深淺。正好花前攜素手，卻雲飛雨散。是即是、從來好事多磨難。就中我與你才相見。便世間煩惱，受了千千萬萬。回首空腸斷。甚時與你同歡宴。但得人心長在了，管天須開眼。又只恐、日疏日遠衷腸變。便忘了、當本深深願。待寄封書去，更與丁寧一遍。
定風波
作者：晁端禮
朝代：宋

花倚東風柳弄春。分明淺笑與輕嚬。更憶當時聲細細，偎人。秦箏輕襯砑羅裙。別後此歡誰更共。春夢。只憑胡蝶伴飛魂。獨倚高樓還日暮。情緒。浮煙漠漠雨昏昏。
小重山
作者：晁端禮
朝代：宋

朱戶深深小洞房。曲屏龜甲樣，畫瀟湘。紗輕藍嫩鏤牙床。人如玉，一見已心涼。午枕夢悠揚。流鶯聲喚覺，日猶長。幾回煙斷玉爐香。庭花影，不肯上東廊。
少年遊
作者：晁端禮
朝代：宋

建溪靈草已先嚐。歡意尚難忘。未放笙歌，暫留簪珮。猶有紫芝湯。醉中纖手殷勤捧，欲去斷人腸。絳蠟迎歸，繡鞍扶下，笑語盡聞香。
少年遊
作者：晁端禮
朝代：宋

眼來眼去又無言。教我怎生團。又不分明，許人一句，縱未也心安。是即自古常言道，色須是艱難。願早得來，雖然容易，管不等閒看。
御街行
作者：晁端禮
朝代：宋

柳條弄色梅飄粉。還是元宵近。小樓深巷月朧明，記得恁時風景。庭花影轉，珠簾人靜，依舊厭厭悶。如今對酒翻成恨。春瘦羅衣褪。王孫何處草萋萋，辜負小歡幽興。誰知此際，有人燈下，偷把歸期問。
惜雙雙·惜分飛
作者：晁端禮
朝代：宋

天上星杓春又到。應律管、微陽已報。暖信驚梅早。昨夜南枝，先得芳菲耗。遲日曈朧光破曉。馥繡幄、麝爐煙嫋。為壽金壺倒。四坐簪纓，共比松筠老。
感皇恩
作者：晁端禮
朝代：宋

蜀錦滿林花，三年重到。應被花枝笑人老。半開微謝，佔得幾多時好。便須拼痛飲、花前倒。醉中但記，紅圍綠繞。人面花光鬥相照。繚牆重院，愛惜遮藏須早。免如攀折柳，臨官道。
春晴
作者：晁端禮
朝代：宋

燕子來時，清明過了，桃花亂飄紅雨。倦客淒涼，千里雲山將暮。淚眸回望，人在玉樓深處。向此多應念遠，憑欄無語。芳菲可惜輕負。空鞭弄遊絲，帽衝飛絮。恨滿東風，誰識此時情緒。數聲啼鳥，勸我不如歸去。縱寫香箋，仗誰寄與。
望海潮
作者：晁端禮
朝代：宋

高陽方面，河間都會，三關地最稱雄。粉堞萬層，金城百雉，樓橫一帶長虹。煙素斂晴空。正望迷平野，目斷飛鴻。易水風煙，范陽山色有無中。安邊暫倚元戎。看綸巾對酒，羽扇搖風。金勒少年，吳鉤壯士，寧論衛霍前功。乃眷在清衷。恐鳳池虛久，歸去匆匆。幸有佳人錦瑟，玉筍且輕攏。
朝中措
作者：晁端禮
朝代：宋

短亭楊柳接長亭。攀折贈君行。莫怪尊前無語，大多分外多情。何須苦計，時間利祿，身後功名。且盡十分芳酒，共傾一夢浮生。
柳初新
作者：晁端禮
朝代：宋

些兒柄把天來大。悶損也、還知麼。共伊合下、深盟厚約，比望收因結果。這好事、難成易破。到如今、彼此無那。終日行行坐坐。未曾識、展眉則個。若還不是、前生註定，甚得許多摧挫。去你行、有甚罪過。送一場、煩惱與我。
梁州令
作者：晁端禮
朝代：宋

各自尋思取。更莫怨他人做。如今剗地怕相逢，愁多正在相逢處。人前不敢分明語。暗裡頻回顧。羅襟滴淚無數。匆匆又是空歸去。
步蟾宮
作者：晁端禮
朝代：宋

昨宵爭個甚閒事。又不道、被誰調戲。任孜孜、求告不回頭，誚滿眼、汪汪地淚。奴哥一向不賭是。算誰敢、共他爭氣。且偎隨、須有喜歡時，待款款、說些道理。
武陵春
作者：晁端禮
朝代：宋

湖上風光寒食近，準擬醉花枝。不忍東風爛熳時。紅淚溼胭脂。情知今後遊從少，鸞鏡懶重窺。金鳳銜花舊繡衣。憔悴舞腰肢。
水調歌頭
作者：晁端禮
朝代：宋

憶昔紅顏日，金玉等泥沙。青樓紫陌，惟解惜月與貪花。誰信如今憔悴，塵暗金徽玉軫，蘚汙匣中蛇。一事都無就，雙鬢只堪嗟。恨無情，烏與兔，送年華。不如歸去，無限雲水好生涯。未用輕蓑短棹，猶有青鞋黃帽，行處即吾家。回首人間世，幽意在青霞。
江城子
作者：晁端禮
朝代：宋

幽香閒豔露華濃。晚妝慵。略勻紅。春困厭厭，常愛鬢雲鬆。早是自來蓮步小，新樣子，為誰弓。畫堂西下小欄東。醉醒中。苦匆匆。捲上珠簾，依舊半床空。香灺滿爐人未寢，花弄月，竹搖風。
江城子
作者：晁端禮
朝代：宋

石榴雙葉憶同尋。卜郎心。向誰深。長恁嬌痴，尤殢怎生禁。內樣雙眉新畫得，還印了，在羅襟。相思幽怨付鳴琴。望來音。久沈沈。若論當初，誰信有如今。瘦盡標容羞見也，明鏡子，任塵侵。
洞仙歌
作者：晁端禮
朝代：宋

年時此際，向扁舟同載。風送征帆暮天外。對沙汀宿鷺，與波上輕鷗，雙雙處，相喚相呼自在。如今重整棹，煙景依然，誰念輕分繡羅帶。向蓬窗獨坐，不覺徊徨，鷗與鷺、想一齊驚怪。怎生得、今宵夢還家，又譬如秉燭，夜闌相對。
洞仙歌
作者：晁端禮
朝代：宋

眼來眼去，未肯分明道。有意於人甚不早。謾教我、心下終日懸懸，星□事，知他何時是了。幾回猜伊意，也是難為，擬待偷憐又膽小。奈何我已狂迷，怎肯乾休，情深後、不免求告。但只教、時時得些兒，便拼了一生，為伊煩惱。
浣溪沙
作者：晁端禮
朝代：宋

一見郎來雙眼明。春風樓上玉簫聲。誰信同心雙結子、苦難成。瑤珮空傳張好好，鈿箏誰繼薛瓊瓊。若是今生無此分、有來生。
浣溪沙
作者：晁端禮
朝代：宋

似火山榴映翠娥。依依香汗浥輕羅。惱人無奈是橫波。金鑿落傾歡事少，玉搔頭嫋悶時多。不留人住意如何。
浣溪沙
作者：晁端禮
朝代：宋

晝漏遲遲出建章。驚回殘夢日猶長。風微歌吹度昭陽。瀋水燒殘金鴨冷，胭脂勻罷紫綿香。一枝花影上東廊。
浣溪沙
作者：晁端禮
朝代：宋

清潤風光雨後天。薔薇花謝綠窗前。碧琉璃瓦欲生煙。十里閒情憑蝶夢，一春幽怨付鯤弦。小樓今夜月重圓。
浣溪沙
作者：晁端禮
朝代：宋

湘簟紗廚午睡醒。起來庭院雨初晴。夕陽偏向柳梢明。懶炷薰爐瀋水冷，罷搖紈扇晚涼生。莫將閒事惱卿卿。
浣溪沙
作者：晁端禮
朝代：宋

紫蔓凝陰綠四垂。暗香撩亂撲羅衣。醉眠惟有落花知。玉筍纖纖初嗅罷，烏雲娜娜亂簪時。此般風韻雅相宜。
浣溪沙
作者：晁端禮
朝代：宋

誤入仙家小洞來。碧桃花落亂浮杯。滿身羅綺裛香煤。醉倒任眠深逕裡，醒時須插滿頭歸。更收餘蕊釀新醅。
浣溪沙
作者：晁端禮
朝代：宋

閬苑瑤臺指舊居。當年一念別仙都。慶門曾夢得明珠。賦畀已教塵累淺，修持更與俗緣疏。慧心從此悟真如。
滴滴金
作者：晁端禮
朝代：宋

龐兒周正心兒得。眼兒單、鼻兒直。口兒香、發兒黑。腳兒一折。從來薄命多阻隔。未曾有恁相識。除非燒香做功德。且圖消得。
滿庭芳
作者：晁端禮
朝代：宋

北渚澄蘭，南山凝翠，望中渾似仙鄉。萬家煙靄，朱戶鎖垂楊。好是飛泉漱玉，迴環遍、小曲深坊。西風裡，芙蕖帶雨，飄散滿城香。微涼。湖上好，橋虹倒影，月練飛光。命玳簪促席，雲鬢分行。誰似風流太守，端解道、春草池塘。須留戀，神京縱好，此地也難忘。
滿庭芳
作者：晁端禮
朝代：宋

天與疏慵，人憐憔悴，分甘拋棄簪纓。有時乘興，波上葉舟輕。十里橫塘過雨，荷香細、蘋末風清。真如畫，殘霞淡日，偏向柳梢明。凝情。塵網外，鱸魚旋鱠。芳酒深傾。又算來、何須身後浮名。無限滄浪好景，蓑笠下、且遣餘生。長歌去，機心盡矣，鷗鷺莫相驚。
滿庭芳
作者：晁端禮
朝代：宋

淺約鴉黃，輕勻螺黛，故教取次梳妝。減輕琶面，新樣小鸞凰。每為花嬌玉嫩，容對客、斜倚銀床。春來病，蘭薰半歇，一管舞衣裳。悲涼。人事改，三春穠豔，一夜繁霜。似人歸洛浦，雲散高唐。痛念你、平生分際，辜負我、臨老風光。羅裙在，憑誰為我，求取返魂香。
滿庭芳
作者：晁端禮
朝代：宋

綠繞群峰，紅搖千柄，夜來暑雨初收。共君乘興，輕舸信悠悠。且盡一尊別酒，荷香裡、滿酌輕謳。明朝去，征帆夜落，何處好汀洲。風流。吾小阮，朝辭東觀，夕向南州。況聖時、爭教賈傅淹留。若過尋陽亭上，琵琶淚、莫灑清秋。堤邊柳，從今愛惜，留待系歸舟。
滿庭芳
作者：晁端禮
朝代：宋

雪滿貂裘，風搖金轡，笑看錦帶吳鉤。照人清鬢，年少定封侯。此去馬啼何處，山萬疊、濟水南州。君知否，盧郎未老，曾是恣狂遊。風流。佳麗地，十年屈指，一夢迴頭。最難忘，西湖北渚澄秋。玉砌雕欄好在，桃共李、能憶人不。衰翁也，多情為我，將恨寄紅樓。
滿江紅
作者：晁端禮
朝代：宋

五兩風輕，移舟向、斜陽島外。最好是、瀟湘煙景，自然心會。倒影芙蓉明鏡底，更折花嗅西風裡。待問君、明日向何州，東南指。人生事，誰如意。剩拼取，尊前醉。想升沈有命，去來非己。菊老松深三徑在，田園已有歸來計。問甚時、重此望歸舟，遠相對。
玉樓宴
作者：晁端禮
朝代：宋

記紅顏日、向瑤階，得俊飲、散蓬壺。繡鞍縱驕馬，故墜鞭柳徑，緩轡花衢。斗帳蘭釭曲，曾是振、聲名上都。醉倒旗亭，更深未歸，笑倩人扶。光陰到今二紀，算難尋前好，懶訪仙居。近來似聞道，向霧關雲洞，自樂清虛。月帔與星冠，不念我、華鬚皓鬢。縱教重有相逢，似得舊時無。
玉胡蝶·玉蝴蝶
作者：晁端禮
朝代：宋

淡淡春陽天氣，夜來一霎，微雨初晴。向暖猶寒，時候又是清明。亂沾衣、桃花雨鬧，微弄袖、楊柳風輕。曉鶯聲。喚回幽夢，猶困春酲。牽縈。傷春懷抱，東郊煙暖，南浦波平。況有良朋，載酒同放彩舟行。勸人歸、啼禽有意，催棹去、煙水無情。黯銷凝。暮雲回首，何處高城。
綠頭鴨·多麗
作者：晁端禮
朝代：宋

錦堂深，獸爐輕噴沈煙。紫檀槽、金泥花面，美人斜抱當筵。掛羅綬、素肌瑩玉，近鸞翅、雲鬢梳蟬。玉筍輕攏，龍香細抹，鳳凰飛出四條弦。碎牙板、煩襟消盡，秋氣滿庭軒。今宵月，依稀向人，欲鬥嬋娟。變新聲、能翻往事，眼前風景依然。路漫漫、漢妃出塞，夜悄悄、商婦移船。馬上愁思，江邊怨感，分明都向曲中傳。困無力、勸人金盞，須要倒垂蓮。拼沈醉，身世恍然，一夢遊仙。
臨江仙
作者：晁端禮
朝代：宋

今夜征帆何處落，煙村幾點人家。莫驚雙淚向風斜。漁人西塞曲，商女後庭花。從此五湖歸去好，一杯酒送生涯。多情猶解惜年華。春閨重見處，霜鬢不須嗟。
舜韶新
作者：晁端禮
朝代：宋

晨光射牖，新燕子、一一穿簾飛去。露唏鴛瓦，蕭瑟風生瓊宇。香篆煙消晝永，鎖深院、榴花半吐。映絳綃、冰雪肌膚，自是清涼無暑。浮榮何用縈懷，冷笑看、車馬喧喧塵土。地偏心遠，終日何妨扃戶。一枕江南好夢，泛孤棹、輕煙細雨。被數聲、幽鳥驚回，砌下槐陰亭午。
菩薩蠻
作者：晁端禮
朝代：宋

午陰未轉晴窗暖。無風著地楊花滿。睡起日猶長。捲簾紅杏香。春心無處定。又作花時病。芳草伴離愁。綿綿早晚休。
菩薩蠻
作者：晁端禮
朝代：宋

捲簾風入雙雙燕。燕雙雙入風簾卷。明月曉啼鶯。鶯啼曉月明。斷腸空望遠。遠望空腸斷。樓上幾多愁。愁多几上樓。
菩薩蠻
作者：晁端禮
朝代：宋

百花未報芳菲信。一枝探得春風近。只有雪爭光。更無花似香。孤標天賦與。冷豔誰能顧。庭院好深藏。莫教開路傍。
菩薩蠻
作者：晁端禮
朝代：宋

薄衾小枕重門閉。孤燈照著人無寐。風雨夜來多。春寒可奈何。深閨香暖處。還解憐人否。只道不來歸。那知心似飛。
菩薩蠻
作者：晁端禮
朝代：宋

遠山眉映橫波臉。臉波橫映眉山遠。雲鬢插花新。新花插鬢雲。斷魂離思遠。遠思離魂斷。門掩未黃昏。昏黃未掩門。
虞美人
作者：晁端禮
朝代：宋

木蘭舟穩桃花浪。重到清溪上。劉郎惆悵武陵迷。無限落英飛絮、水東西。玉觴瀲灩誰相送。一覺揚州夢。不知何物最多情。惟有南山不改、舊時青。
虞美人
作者：晁端禮
朝代：宋

短亭過盡長亭到。未忍過徵棹。天涯自是別離身。更折一枝楊柳、贈行人。淮陰堤上殘陽裡，暮草連空翠。一樽別酒苦匆匆。還似隴頭流水、各西東。
蝶戀花
作者：晁端禮
朝代：宋

瀲灩長波迎鷁首。雨淡煙輕，過了清明候。岸草汀花渾似舊。行人只是添清瘦。瀋水香消羅袂透。雙櫓聲中，午夢初驚後。枕上懵騰猶病酒。捲簾數盡長堤柳。
蝶戀花
作者：晁端禮
朝代：宋

骨秀肌香冰雪瑩。瀟灑風標，賦得溫柔性。鬆髻遺鈿慵不整。花時長是厭厭病。枕上曉來殘酒醒。一帶屏山，千里江南景。指點菸村橫小艇。何時攜手重尋勝。
行香子
作者：晁端禮
朝代：宋

別恨綿綿。屈指三年。再相逢、情分依然。君初霜鬢，我已華顛。況其間有，多少恨，不堪言。小庭幽檻，菊蕊闌斑。近清宵、月已嬋娟。莫思身外，且鬥樽前。願花長好，人長健，月長圓。
西江月
作者：晁端禮
朝代：宋

去路湘桃破萼，歸時乳燕巢梁。不成一事又還鄉。也是經春遊蕩。香爐重燃鸂鶒，羅衾再拂鴛鴦。今宵應解話愁腸。指點塵生繡帳。
西江月
作者：晁端禮
朝代：宋

洛浦神仙流品，姑山冰雪肌膚。誰家池館雨晴初。腸斷風標白鷺。國豔枉教無語，玉顏不待施朱。採菱人散夜蟾孤。冷落西溪風露。
踏莎行
作者：晁端禮
朝代：宋

柳暗重門，花深小院。盆池昨夜新荷卷。銀床斜倚小屏風，吳波澄淡春山遠。紈扇風輕，薰爐煙斷。日高睡起眉山淺。塵侵鸞鏡懶勻妝，誰人與整釵頭燕。
踏莎行
作者：晁端禮
朝代：宋

罵女嗔男，呼奴喝爪。新來司戶多心躁。家中幸自好熙熙，眉兒皺著乾煩惱。飽喜飢嗔，多愁早老。古人言語分明道。剩須將息少孜煎，人生萬事何時了。
踏莎行
作者：晁端禮
朝代：宋

萱草欄干，榴花庭院。悄無人語重簾卷。屏山掩夢不多時，斜風雨細江南岸。晝漏初傳，林鶯百囀。日長暗記殘香篆。洞房訊息有誰知，幾回欲問梁間燕。
踏莎行
作者：晁端禮
朝代：宋

衰柳殘荷，長山遠水。扁舟盪漾煙波裡。離杯莫厭百分斟，船頭轉便三千里。紅日初斜，西風漸起。琵琶休灑青衫淚。區區遊宦亦何為，林泉早作歸來計。
遍地花
作者：晁端禮
朝代：宋

密約幽歡試思忖。教人又、怎生安穩。算都來、些子精神，誚煩惱、看看瘦損。也擬待、羅織伊家，圖開解、較些可悶。把從前、已往尋思，又無可、教人得恨。
醉桃源·阮郎歸
作者：晁端禮
朝代：宋

又是青春將暮。望極桃溪歸路。洞戶悄無人，空鎖一庭紅雨。凝佇。凝佇。人面不知何處。
醜奴兒·採桑子
作者：晁端禮
朝代：宋

來朝匹馬蕭蕭去，且醉芳卮。明夜天涯。淺酌低吟欲殢誰。歸來應過重陽也，菊有殘枝。纖手重攜。未必秋香一夜衰。
醜奴兒·採桑子
作者：晁端禮
朝代：宋

小庭數朵寒梅放，雪綴霜稜。裝點香英。玉軟瓊嬌兩未勝。佳人皓腕爭攀取，插向壺冰。素色相乘。不羨高花萬萬層。
金蕉葉
作者：晁端禮
朝代：宋

樓頭已報咚咚鼓。華堂漸、停杯投箸。更聞急管頻催，鳳口香銷炷。花映玉山傾處。主人無計留賓住。溪泉泛、越甌春乳。醉魂一啜都醒，絳蠟迎歸去。更看後房歌舞。
雨中花·夜行船
作者：晁端禮
朝代：宋

倦貳文昌，樂請左符，雙旌去指東藩。有腰金新寵，晝錦榮觀。獨步文章，家傳素業，世寶青氈。動歡聲和氣，里巷初驚，侍從衣冠。朱門映柳，綺窗臨水，盛遊應記當年。端解道、香留羅襪，墨在蠻箋。惆悵江邊側帽，尋似花底遺鞭。不如沈醉，莫思身外，且鬥樽前。
雨中花·夜行船
作者：晁端禮
朝代：宋

小小中庭，深深洞戶，誰人笑裡相迎。有三年窺宋，一顧傾城。舞態方濃，簫聲未闋，又黯離情。怎奈向，贏得多情懷抱，薄倖聲名。良宵記得，醉中攜手，畫樓月皎風清。難忘處、憑肩私語，和淚深盟。假使釵分金股，休論井引銀瓶。但知記取，此心常在，好事須成。
雨中花·夜行船
作者：晁端禮
朝代：宋

流水知音，輕裘共敝，相逢才換星霜。多少風亭棋酒，畫閣絲簧。纖指聲猶餘響，紅粉淚已成行。悵綠波浦上，芳草堤邊，又整歸航。新移檻竹，手種庭花，未容爛熳飛觴。歸去也、重趨丹禁，密侍清光。醉帽斜縈御柳，朝衣濃惹天香。帝城春好，多應不念，水郭漁鄉。
雨中花·夜行船
作者：晁端禮
朝代：宋

豆蔻梢頭，鴛鴦帳裡，揚州一夢初驚。憶當時相見，雙眼偏明。南浦綠波，西城楊柳，痛悔多情。望徵鞍不見，況是幷州，自古高城。幾多映月憑肩私語，傍花和淚深盟。爭通道、三年虛負，一事無成。瑤珮空傳好好，秦箏聞說瓊瓊。此心在了，半邊明鏡，終遇今生。
驀山溪
作者：晁端禮
朝代：宋

廣寒宮殿，千里同雲曉。飛雪滿空來，翦雲英、群仙齊到。亂飄僧舍，密處灑歌樓，閒日少。風光好。且共賓朋笑。華堂深處，滿滿觥船掉。梅蕊拆來看，已偷得、春風些小。綺羅香暖，不怕卷珠簾，沈醉了。樽前倒。紅袖休來叫。
驀山溪
作者：晁端禮
朝代：宋

春來心事，分付千鍾酒。午醉夢還醒，兩眉愁、才消又有。天涯遠夢，歸路日中迷，楚雲深，孤館靜，瀟灑梨花手。迴文歌罷，幽恨新兼舊。簾影卷斜陽，亂紅飛、風搖暮柳。獨攜此意，和淚上層樓，盡平蕪，窮遠目，認斷千山首。
驀山溪
作者：晁端禮
朝代：宋

欄干十二，倚遍還重倚。一曲一般愁，對芳草、傷春千里。綺窗深處，還解憶人無，碧雲辭，紅葉字。曾仗東風寄。繚牆深院，無路通深意。縱使得新聲，又爭知、相如名字。從來風韻，瀟灑不禁愁，拈梨花，看菊蕊。應也成憔悴。
驀山溪
作者：晁端禮
朝代：宋

輕衫短帽，重入長安道。屈指十年中，一回來、一回漸老。朋遊在否，落托更能無，朱弦悄。知音少。撥斷相思調。花邊柳外，瀟灑愁重到。深院鎖春風，悄無人、桃花自笑。金釵一股，擬欲問音塵，天杳杳。波渺渺。何處尋蓬島。
驀山溪
作者：晁端禮
朝代：宋

風流心膽，直把春償酒。選得一枝花，綺羅中、算來未有。名園翠苑，風月最佳時，夜迢迢，車款款，是處曾攜手。重來一夢，池館皆依舊。幽恨寫新詩，託何人、章臺問柳。漁舟歸後，雲鎖武陵溪，水潺潺，花片片，艤棹空回首。
鷓鴣天
作者：晁端禮
朝代：宋

並蒂芙蓉本自雙。曉來波上鬥新妝。朱勻檀口都無語，酒入圓腮各是香。辭漢曲，別高唐。芳心應解妒鴛鴦。不封虢國並秦國，應嫁劉郎與阮郎。
鷓鴣天
作者：晁端禮
朝代：宋

八彩眉開喜色新。邊陲來奏捷書頻。百蠻洞穴皆王土，萬里戎羌盡漢臣。丹轉轂，錦拖紳。充庭列貢集珠珍。宮花御柳年年好，萬歲聲中過一春。
鷓鴣天
作者：晁端禮
朝代：宋

壁水溶溶漾碧漪。橋門清曉駐鸞旗。三千儒服鴛兼鷺，十萬犀兵虎與貔。春服就，舞雩歸。四方爭頌育莪詩。熙豐教養今成效，已見夔龍集鳳池。
鷓鴣天
作者：晁端禮
朝代：宋

數騎飛塵入鳳城。朔方諸部奏河清。圜扉木索頻年靜，大晟簫韶九奏成。流協氣，溢歡聲。更將何事卜昇平。天顏不禁都人看，許近黃金輦路行。
鷓鴣天
作者：晁端禮
朝代：宋

日日仙韶度曲新。萬機多暇宴遊頻。歌餘蘭麝生紈扇，舞罷珠璣落繡絪。金屋暖，璧臺春。意中情態掌中身。近來誰解辭同輦，似說昭陽第一人。
鷓鴣天
作者：晁端禮
朝代：宋

洛水西來泛綠波。北瞻丹闕正嵯峨。先皇秘聿無人解，聖子神孫果眾多。民物阜，歲時和。帝居不用壯山河。卜年卜世過周室，億萬斯年入詠歌。
鷓鴣天
作者：晁端禮
朝代：宋

紅紫飄零綠滿城。春風於此獨留情。誰將十幅吳綾被，撲向熏籠一夜明。風不定，雨初晴。曉來苔上拾殘英。連教貯向鴛鴦枕，猶有餘香入夢清。
鷓鴣天
作者：晁端禮
朝代：宋

聖澤昭天下漏泉。君王慈孝自天然。四民有養躋仁壽，九族鹹親邁古先。歌舜日，詠堯年。競翻玉管播朱弦。須知大觀崇寧事，不愧生民下武篇。
鷓鴣天
作者：晁端禮
朝代：宋

萬國梯航賀太平。天人協贊甚分明。兩階羽舞三苗格，九鼎神金一鑄成。仙鶴唳，玉芝生。包茅三脊已充庭。翠華脈脈東封事，日觀雲深萬仞青。
鷓鴣天
作者：晁端禮
朝代：宋

金碧觚稜斗極邊。集英深殿聽臚傳。齊開雉扇雙分影，不動金爐一噴煙。紅錦地，碧羅天。昇平樓上語喧喧。依稀曾聽鈞天奏，耳冷人間四十年。
鷓鴣天
作者：晁端禮
朝代：宋

閬苑瑤臺路暗通。皇州佳氣正蔥蔥。半天樓殿朦朧月，午夜笙歌淡盪風。車流水，馬游龍。萬家行樂醉醒中。何須更待元宵到，夜夜蓮燈十里紅。
鷓鴣天
作者：晁端禮
朝代：宋

霜壓天街不動塵。千官環珮賀成禋。三竿閶闔樓邊日，五色蓬萊頂上雲。隨步輦，卷香裀。六宮紅粉倍添春。樂章近與中聲合，一片仙韶特地新。
清風亭
作者：晁端稟
朝代：宋

物外林泉靜，閑中日月長。
清風颯然至，可以傲羲皇。
無心亭
作者：晁端稟
朝代：宋

地與市朝遠，雲藏山水深。
長令有心者，到此自無心。
琅邪山
作者：晁端稟
朝代：宋

琅邪山色連雲綠，煙樹參差裹巖谷。
幽香爛熳四時花，翠影交加萬竿竹。
翠微亭
作者：晁端稟
朝代：宋

曉風吹落秋泉聲，夜雨洗出秋山色。
上有樓臺深翠微，可惜丹青圖不得。
醉眠亭
作者：晁端稟
朝代：宋

吏部甕閒眠，先生窗下卧。
夜偷綠醑飲，晝喜清風過。
人爲清風快於酒，擺落煩襟洗塵垢。
吾知醉寢勝閑睡，可以寄天真兮忘世累。
溝瀆超江漢，幕席視天地。
蝴蝶不知緣變化，黄粱未熟虛營利。
從來閑處得閑樂，何者功成與名遂。
隴西夫子稱世賢，世家自是酒中仙。
作亭占得松陵地，東坡名之爲醉眠。
醉復眠兮眠復醉，頤養鄒軻浩然氣。
賢人爲濁聖人清，昏昏夢寐都忘形。
花影滿身猶未覺，竹風吹面不知醒。
憶昔樂天貪醉吟，吟哦未免勞其心。
不如醉睡了無事，其樂陶陶得趣深。
我身走塵埃，羈鞅殊未息。
有所思兮在高軒，欲往從之路艱塞。
無緣一榻同醉眠，空禿千毫揮醉筆。
上林春慢
作者：晁衝之
朝代：宋

帽落宮花，衣惹御香，鳳輦晚來初過。鶴降詔飛，龍擎燭戲，端門萬枝燈火。滿城車馬，對明月、有誰閒坐。任狂遊，更許傍禁街，不局金鎖。玉樓人、暗中擲果。珍簾下、笑著春衫嫋娜。素蛾繞釵，輕蟬撲鬢，垂垂柳絲梅朵。夜闌飲散，但贏得、翠翹雙嚲。醉歸來，又重向、曉窗梳裹。
小重山
作者：晁衝之
朝代：宋

碧水浮瓜紋簟前。只知閒枕手，不成眠。晚雲如火雨晴天。輕雲遠，亭外一聲蟬。池館幾年年。倚闌催小艇，採新蓮。多情還到芰荷邊。應相憶，折藕看絲牽。
感皇恩
作者：晁衝之
朝代：宋

寒食不多時，牡丹初賣。小院重簾燕飛礙。昨宵風雨，只有一分春在，今朝猶自得，陰晴快。熟睡起來，宿酲微帶。不惜羅襟搵眉黛，日高梳洗，看著花陰移改。笑摘雙杏子，連枝戴。
感皇恩
作者：晁衝之
朝代：宋

小閣倚晴空，數聲鍾定。斗柄寒垂暮天淨。向來殘酒，盡被曉風吹醒。眼前還認得，當時景。舊恨與新愁，不堪重省。自嘆多情更多病。綺窗猶在，敲遍闌干誰應。斷腸明月下，梅搖影。
感皇恩
作者：晁衝之
朝代：宋

蝴蝶滿西園，啼鶯無數。水閣橋南路。凝佇。兩行煙柳，吹落一池飛絮。鞦韆斜掛起，人何處。把酒勸君，閒愁莫訴。留取笙歌住。休去。幾多春色，禁得許多風雨。海棠花謝也，君知否。
漁家傲
作者：晁衝之
朝代：宋

浦口潮來沙尾漲。危檣半落帆遊漾，水調不知何處唱。風淡蕩。鱖魚吹起桃花浪。雪盡小橋梅總放。層樓一任愁人上。萬里長安回首望。山四向。澄江日色如春釀。
玉蝴蝶
作者：晁衝之
朝代：宋

目斷江南千里，灞橋一望，煙水微茫。盡鎖重門，人去暗度流光。雨輕輕，梨花院落，風淡淡、楊柳池塘。恨偏長。佩沈湘浦，雲散高唐。清狂。重來一夢，手搓梅子，煮酒初嘗。寂寞經春，小橋依舊燕飛忙。玉鉤欄、憑多漸暖，金縷枕、別久猶香。最難忘。看花南陌，待月西廂。
臨江仙
作者：晁衝之
朝代：宋

憶昔西池池上飲，年年多少歡娛。別來不寄一行書。尋常相見了，猶道不如初。安穩錦屏今夜夢，月明好度江湖。相思休問定何如。情知春去後，管得落花無。
臨江仙
作者：晁衝之
朝代：宋

謾道追歡惟九日，年年此恨偏濃。今朝吹帽與誰同。黃花都未拆，和淚泣西風。應恐登臨腸更斷，故交煙雨迷空。為君一曲送飛鴻。誰能推轂我，深入醉鄉中。
臨江仙
作者：晁衝之
朝代：宋

雙舸亭亭橫晚渚，城中飛觀嵯峨。畫橋燈火照清波。玉鉤平浸水，金鎖半瀋河。試問無情堤上柳，也應厭聽離歌。人生無奈別離何。夜長嫌夢短，淚少怕愁多。
初行山
作者：晁詠之
朝代：宋

靄靄初蒸雲，落落欲墜石。
山深多晚花，照水自紅碧。
漁艇入煙小，松竹凌煙直。
西風漾碧波，扁舟恣崎側。
客從北方來，苦遭世俗迫。
登臨雖夙願，山川多未識。
浩蕩涉寒流，躋攀並蒼壁。
捫蘿窺發道，踏逕窮人迹。
清泉洗塵心，山鳥慣幽客。
逸興良未已，日下千崖赤。
十載孫承公，好具登山屐。
句·其一
作者：晁詠之
朝代：宋

當時雞犬皆霄漢，自是劉郎不得仙。
句·其三
作者：晁詠之
朝代：宋

旌旗太一三山外，車馬長楊五柞中。
柳外雕鞍公子醉，水邊紈扇麗人行。
句·其二
作者：晁詠之
朝代：宋

傷心有恨關存歿，袖手無人問姓名。
句·其四
作者：晁詠之
朝代：宋

喚得梅蕊要同韻，羞殺梨花不解香。
壽星寺
作者：晁詠之
朝代：宋

石磴插青雲，禪宮入渺冥。
歸雲侵客座，流水亂松聲。
天近月逾白，竹多山更青。
從來丘壑志，不獨付孫登。
戲葛試官
作者：晁詠之
朝代：宋

沒興主司逢葛八，賢弟被黜兄薦發。
細思堪惜又堪嫌，一壁有眼半壁瞎。
木香花
作者：晁詠之
朝代：宋

朱簾高檻俯幽芳，露浥煙霏玉褪粧。
月冷素娥偏有態，夜寒青女不禁香。
從教春事年年晚，要使詩人日日狂。
替取秋蘭紉佩好，忍隨風雨受凄涼。
杭州思歸
作者：晁詠之
朝代：宋

丘壑情無盡，田園興有餘。
何當厭澤國，不奈憶君廬。
庭戶草應長，江山木已疏。
何時整歸棹，八月洞庭湖。
見降羌感事
作者：晁詠之
朝代：宋

沙場尺箠致羌渾，玉陛朝趨雨露恩。
自笑百年家鳳闕，一生腸斷國西門。
題韋偃雙松老僧圖
作者：晁詠之
朝代：宋

兩松鬰蒼蒼，夭矯發奇峭。
翛然龍蛇姿，勢欲排巖嶠。
老禪猶會心，默坐觀萬竅。
我亦發深省，倚檻一長嘯。
此興含千古，孰謂韋偃少。
南巖
作者：晁謙之
朝代：宋

南巖夫何爲，山作天倚盖。
山南谿山複，飛頂壓其外。
當空横廣頟，架屋喉舌內。
嘗聆釋氏說，仰覆各世界。
千間未可著，五畆良不隘。
清泠氣射人，熱惱從此潰。
崖奔木疏瘦，谷逺鳥幽怪。
朅予與二子，高興偶相戒。
松舟下清江，毛髪數鰕蟹。
籃輿上峻嶺，幢節望杉檜。
李侯勳門胄，文彩山作繪。
趙君儒林孫，嫮美蘭結珮。
不爲城郭遊，繼此是于邁。
寧知老逾拙，意在精力退。
得居溪南山，食飲與山對。
夔魈入奥穾，雲雨出紳襘。
顧此誠未逢，欣然與心會。
彭湖兩崖蹙，泉作一線霈。
禪月古臺空，靈境自明晦。
平生所驅使，詩酒俱好在。
天涯得吾侣，物外從所快。
便欲登赤城，一觀天宇大。
送侄子靖還九經堂
作者：晁謙之
朝代：宋

少師睦宗族，譽望四海尊。
具載涪翁詩，凜凜英氣存。
我方繼先志，愛汝賢弟昆。
郊天均霈澤，延賞光子孫。
適當強而仕，青衫拜君恩。
命駕易千里，玉麟共清樽。
半年悅清話，膏車遽還轅。
軒昂意氣雄，下視鵬與鵾。
我今歸興濃，倦遊懷文園。
送別已凄斷，握手何忘言。
九經在踐履，勤勞窮淵源。
勉爲門戶計，無使群議喧。
行輕則招憂，世事難重論。
勿貽內舉羞，同姓古所敦。
南岩
作者：晁谦之
朝代：宋

南岩夫何为，山作天倚盖。
山南溪山复，飞顶压其外。
当空横广頟，架屋喉舌内。
尝聆释氏说，仰覆各世界。
千间未可着，五畆良不隘。
清泠气射人，热恼从此溃。
崖奔木疏瘦，谷逺鸟幽怪。
朅予与二子，高兴偶相戒。
松舟下清江，毛髪数鰕蟹。
篮舆上峻岭，幢节望杉桧。
李侯勋门胄，文彩山作绘。
赵君儒林孙，嫮美兰结佩。
不为城郭游，继此是于迈。
宁知老逾拙，意在精力退。
得居溪南山，食饮与山对。
夔魈入奥穾，云雨出绅襘。
顾此诚未逢，欣然与心会。
彭湖两崖蹙，泉作一线霈。
禅月古台空，灵境自明晦。
平生所驱使，诗酒俱好在。
天涯得吾侣，物外从所快。
便欲登赤城，一观天宇大。
南岩
作者：晁谦之
朝代：宋

南岩夫何为，山作天倚盖。山南溪山复，飞顶压其外。当空横广额，架屋喉舌内。尝聆释氏说，仰覆各世界。千间未可著，五亩良不隘。清泠气射人，热恼从此溃。崖奔木疏瘦，谷远鸟幽怪。朅予与二子，高兴偶相戒。松舟下清江，毛发数虾蟹。篮舆上峻岭，幢节望杉桧。李侯勋门胄，文彩山作绘。赵君儒林孙，嫭美兰结佩。不为城郭游，继此是于迈。宁知老逾拙，意在精力退。得居溪南山，食饮与山对。夔魈入奥穾，云雨出绅襘。顾此诚未逢，欣然与心会。彭湖两崖蹙，泉作一线霈。禅月古台空，灵境自明晦。平生所驱使，诗酒俱好在。天涯得吾侣，物外从所快。便欲登赤城，一观天宇大。
送侄子靖还九经堂
作者：晁谦之
朝代：宋

少师睦宗族，誉望四海尊。
具载涪翁诗，凛凛英气存。
我方继先志，爱汝贤弟昆。
郊天均霈泽，延赏光子孙。
适当强而仕，青衫拜君恩。
命驾易千里，玉麟共清樽。
半年悦清话，膏车遽还辕。
轩昂意气雄，下视鹏与鵾。
我今归兴浓，倦游怀文园。
送别已凄断，握手何忘言。
九经在践履，勤劳穷渊源。
勉为门户计，无使群议喧。
行轻则招忧，世事难重论。
勿贻内举羞，同姓古所敦。
送侄子靖还九经堂
作者：晁谦之
朝代：宋

少师睦宗族，誉望四海尊。具载涪翁诗，凛凛英气存。我方继先志，爱汝贤弟昆。郊天均霈泽，延赏光子孙。适当强而仕，青衫拜君恩。命驾易千里，玉麟共清樽。半年悦清话，膏车遽还辕。轩昂意气雄，下视鹏与鹍。我今归兴浓，倦游怀文园。送别已凄断，握手何忘言。九经在践履，勤劳穷渊源。勉为门户计，无使群议喧。行轻则招忧，世事难重论。勿贻内举羞，同姓古所敦。
句·其一
作者：晁貫之
朝代：宋

思與諸公論人物，試憑清議賦招魂。
句·其二
作者：晁貫之
朝代：宋

草堂不見杜陵老，折得青松度水歸。
句
作者：晁贯之
朝代：宋

思与诸公论人物，试凭清议赋招魂。草堂不见杜陵老，折得青松度水归。
句·其一
作者：晁贯之
朝代：宋

思与诸公论人物，试凭清议赋招魂。
句·其二
作者：晁贯之
朝代：宋

草堂不见杜陵老，折得青松度水归。
感時事作
作者：晁載之
朝代：宋

森森月裏栽丹桂，歷歷天邊種白榆。
雖未乘槎上霄漢，會須沈網取珊瑚。
昭靈夫人祠
作者：晁載之
朝代：宋

殺翁分我一杯羹，龍種由來事杳冥。
安用生兒作劉季，暮年無骨葬昭靈。
感时事作
作者：晁载之
朝代：宋

森森月裏栽丹桂，历历天边种白榆。
虽未乘槎上霄汉，会须沈网取珊瑚。
感时事作
作者：晁载之
朝代：宋

森森月里栽丹桂，历历天边种白榆。虽未乘槎上霄汉，会须沈网取珊瑚。
昭灵夫人祠
作者：晁载之
朝代：宋
体裁：七言绝句

杀翁分我一杯羹，龙种由来事杳冥。安用生儿作刘季，暮年无骨葬昭灵。
三法自然歌
作者：晁迥
朝代：宋

心本不愆自然戒，何用科条防毁败。心本不动自然定，何用勤劳止自竞。心本不迷自然慧，何用参寻叩伦类。即今知此三自然，奉以周旋无失坠。
与道相知最乐篇
作者：晁迥
朝代：宋

人多乐于新相知，又多悲于生别离。唯能与道相知久，如鱼乐水无暌时。乐道至乐非常乐，宜真造适潜熙怡。逌然在心不在境，安能更与白云期。
仿归去来辞
作者：晁迥
朝代：宋

陶令曾言归去来，解印还家不回首。屏贵都遗身外名，忘忧酷嗜杯中酒。白傅曾言归去来，了知浮世非长久。独步逍遥自得场，饮食寝兴随所偶。罗隐曾言归去来，濩落生涯何所有。明日船中竹一竿，要学江湖钓鱼手。晁叟亦言归去来，抗表辞荣养衰朽。京洛红尘旧满衣，总脱临风都抖擞。
偈
作者：晁迥
朝代：宋

起灭心不停，生化形无数。奇哉大丈夫，自在空中住。一切是非薮，皆从外听成。我是厌闻者，反听存灵响。求听存灵响，冥心合太虚。清融浮想尽，名曰小无馀。
偈·其三
作者：晁迥
朝代：宋

求听存灵响，冥心合太虚。清融浮想尽，名曰小无馀。
双喻辞
作者：晁迥
朝代：宋

人事常酌中，取象如敧器。器平不敧覆，有同身爽利。道心常不系，取象如虚舟。舟閒随逝止，可比性优游。能符双喻者，何虑复何忧。
反本观空无碍辞
作者：晁迥
朝代：宋

形是幻，情是梦，寝兴视息随群动。当念元来一切无，豁然顿遣心中空。
句
作者：晁迥
朝代：宋

安得大金柅，制彼日月轮。免同流水车，今人续古人。介居僧尚杂，警听鹤犹聋。影外影为三等妄，梦中梦是两重虚。三台八座九品官，名目不同而已矣。破暗用明明是用，非明非暗即惺惺。叶外应无叶，心中更有心。色空辨相何妨道，语默由心不碍禅。桥过涿水心先喜，路入雄州眼更明。昭然不昧处，灵照在胸中。浮生七十今踰九，已是超群越世人。妄缘扰扰知萦己。宴居寂寂堪修道。明心了了思超世。岂知习静知常子，尘外天声满耳根。耳音清亮好，最爱梦醒时。文昭岂异天垂象，泽布还同雨洒溟。凤驾都门晓，凉风苑树秋。南郡正求贤太守，西垣须辍旧词臣。期月政成当事简，不妨游燕楚宫春。罗含舍宇存遗址，熊绎封疆控广津。心如莲花不著水，身似翔鸿不可笼。清兴比方心境妙，月明池净白莲开。善思委顺世间法，于本真心而不动。芃芃麦垄惊翚起，灼灼桃园舞蝶来。可能宴坐即宴坐，待全静无全静时。
句·其二十一
作者：晁迥
朝代：宋

心如莲花不著水，身似翔鸿不可笼。
句·其二十二
作者：晁迥
朝代：宋

清兴比方心境妙，月明池净白莲开。
句·其二十四
作者：晁迥
朝代：宋

芃芃麦垄惊翚起，灼灼桃园舞蝶来。
句·其十
作者：晁迥
朝代：宋

浮生七十今踰九，已是超群越世人。
四方观练深心诀
作者：晁迥
朝代：宋

性之生情，为梦为想。性之生缘，如影如响。不有古圣，愚将安仰。不有妙道，愚将安仿。爰得智刃，决开疑网。人不同心，超然独往。明融日新，率由天奖。
坚凝
作者：晁迥
朝代：宋

了知起灭意，决定生死根。不复随缘转，是名不动尊。
属疾
作者：晁迥
朝代：宋

精鹜成勤瘁，颐贞俟有瘳。吟生南越思，慈结北堂忧。粲枕甘为蝶，丰厨厌炙牛。玄元知寡欲，平子尚多愁。夕鸟侵阶啄，宵萤入树流。玉书能静览，柱史倦闲投。忽赋行云什，堪听击壤讴。期君整朝佩，仙置在瀛洲。
意不求如·其二
作者：晁迥
朝代：宋

风花荣落速，水月净明深。物物观天理，资吾入道心。
意不求如·其二
作者：晁迥
朝代：宋

风花荣落速，水月净明深。物物观天理，资吾入道心。牢收长物金三品，密写虚名墨一行。失道信缘成苦趣，懵然流转海茫茫。
拟白乐天诗
作者：晁迥
朝代：宋

求位不由己，求道不由天。位即无以求，道可使进焉。且务由己者，己能尽心源。勿问由天者，天高擅化权。顺逆不由己，喜怒不由他。他即无奈何，己可存太和。且务由己者，克己谅诽多。勿贵由他者，他心是我魔。
拟白乐天遣怀
作者：晁迥
朝代：宋

羲和走驭趁年华，不许人间岁月赊。春正艳阳春即老，日方停午日还斜。时情莫测深如海，世事难齐乱似麻。已共身心要约定，古今如此勿惊嗟。
拟白乐天题赠定光上人
作者：晁迥
朝代：宋

孟子四十心不动，定光四十心离尘。我到明年加一倍，如何此际尚因循。已喜自逃名宦网，犹患长随造化钧。记得前贤有诗句，祖师元是世间人。
无有所求歌
作者：晁迥
朝代：宋

无所求，摆落人间万事休。有所求，安养衰年乐圣猷。不愿竹木林内隐，不愿莲花社里收。愿在清平仁寿域，含华守素得优游。
智断身心辞
作者：晁迥
朝代：宋

咨咨尔幻身，谁能住世久。洪纤妍愧，岂长存而不朽。咨咨尔幻心，常随外物诱。风生电灭，求其状而何有。豁然达理，忽洞见于天真。未能无闷，或沃之以圣酒。去乡游荡久不归，今觉穷途自回首。
清风十韵
作者：晁迥
朝代：宋

仙御来相慰，解颜良会稀。病蠲宜养素，趣远欲忘机。惩躁能无渐，延龄或可祈。影摇珠箔细，声泛细筝微。委恨馀班扇，流欢入楚衣。陶潜知梦稳，韩寿畏香飞。气爽苍龙阙，凉生白虎闱。健资鸡距笔，偷撼兽镮扉。松下琴心逸，江东鲙缕肥。宿怀真隐处，终约与同归。
游虎丘诗
作者：晁迥
朝代：宋

饯别阊门复少留，故人邀我浣离愁。旋沽美酝乘渔艇，急棹斜阳到虎丘。千古剑池呀怪石，一方金地枕清流。归时眷恋情无限，不得从容秉烛游。
知常委顺辞
作者：晁迥
朝代：宋

纷然往事来，浮云经大空。喧然是非声，惊飙触灌丛。古今无奈何，魏顺于其中。
自为观照总持辞
作者：晁迥
朝代：宋

事往终空，如云如风。事来不绝，如日如月。摄念神凝，久习而成。触境情起，即时而止。不可殚言，自当求理。
自晓存心诀
作者：晁迥
朝代：宋

心息音，混融深。智先觉，念无侵。随办及，即漫寻。用此法，存于心。
自警
作者：晁迥
朝代：宋

清澄寂灭海，明净涅槃天。到此方知乐，休耽浊睡眠。
诗一首
作者：晁迥
朝代：宋

宜城徵美酝，汉水得佳鲂。登岘思前哲，游池醉夕阳。
诗一首
作者：晁迥
朝代：宋
体裁：七言绝句

鍊矿成金得宝珍，鍊情成性合天真。相逢此理交谈者，千百人中无一人。
超真独觉辞
作者：晁迥
朝代：宋

了达事终虚，往事何殊梦。此后事来干，屹如山不动。了达事终虚，往事今何在。此后事来干，豁若空虚碍。独觉贵高奇，杰出群迷外。
造化因心偈
作者：晁迥
朝代：宋

赋象各由心，影响无欺诈。元无造化工，群生自造化。
醒默居士歌
作者：晁迥
朝代：宋

白氏先生耽醉吟，衔杯洒翰恣欢心。樽空才尽若为计，释闷遣怀功未深。愚称居士名醒默，清思忘言求妙德。习此功成道更高，不到诗魔兼酒惑。
三悟辞
作者：晁逈
朝代：宋
体裁：古风

若能觉其梦，且悟浮生如戏弄。若能智其识，渐悟狂知枉心力。若能性其情，大悟归真即妙明。喜得自然三悟法，书之聊以表研精。
三悟辭
作者：晁逈
朝代：宋

若能覺其夢，且悟浮生如戲弄。
若能智其識，漸悟狂知枉心力。
若能性其情，大悟歸真即妙明。
喜得自然三悟法，書之聊以表研精。
三法自然歌
作者：晁逈
朝代：宋

心本不愆自然戒，何用科条心毁败。
心本不动自然定，何用勤劳止自兢。
心本不迷自然慧，何用参寻叩伦类。
即今知此三自然，奉以周旋无失坠。
三法自然歌
作者：晁逈
朝代：宋

心本不愆自然戒，何用科條心毀敗。
心本不動自然定，何用勤勞止自兢。
心本不迷自然慧，何用參尋叩倫類。
即今知此三自然，奉以周旋無失墜。
与道相知最乐篇
作者：晁逈
朝代：宋

人多乐于亲新相知，又多悲于生别离。
唯能与道相知久，如鱼乐水无暌时。
乐道至乐非常乐，宜真造适潜熙怡。
逌然在心不在境，安能更与白云期。
书绅二法辞
作者：晁逈
朝代：宋
体裁：古风

心如常满杯，所以明知足。心似不燃火，所以明无欲。二法可行持，书绅聊自勖。
仿归去来辞
作者：晁逈
朝代：宋

陶令曾言归去来，解印还家不迴首。
屏贵都遗身外名，忘忧酷嗜杯中酒。
白傅曾言归去来，了知浮世非长久。
独步逍遥自得场，饮食寝兴随所偶。
罗隠曾言归去来，濩落生涯何所有。
明日船中竹一竿，要学江湖钓鱼手。
晁叟亦言归去来，抗表辞荣养衰朽。
京洛红尘旧满衣，总脱临风都抖擞。
倣歸去來辭
作者：晁逈
朝代：宋

陶令曾言歸去來，解印還家不迴首。
屏貴都遺身外名，忘憂酷嗜杯中酒。
白傅曾言歸去來，了知浮世非長久。
獨步逍遥自得場，飲食寢興隨所偶。
羅隠曾言歸去來，濩落生涯何所有。
明日船中竹一竿，要學江湖釣魚手。
晁叟亦言歸去來，抗表辭榮養衰朽。
京洛紅塵舊滿衣，總脫臨風都抖擻。
假山
作者：晁逈
朝代：宋
体裁：五言律诗

覆篑由心匠，多奇势逼真。盆池幽閒古，拳石翠峰新。云淡炉烟合，松滋树影邻。不须同谢傅，对此已精神。
假山
作者：晁逈
朝代：宋

覆簣由心匠，多奇勢逼真。
盆池幽閒古，拳石翠峰新。
雲淡爐煙合，松滋樹影鄰。
不須同謝傅，對此已精神。
偈
作者：晁逈
朝代：宋
体裁：偈颂

心空如太空，豁然无可触。一真法界中，灵照常安住。
偈
作者：晁逈
朝代：宋

心空如太空，豁然無可觸。
一真法界中，靈照常安住。
偈·其一
作者：晁逈
朝代：宋

起滅心不停，生化形無數。
奇哉大丈夫，自在空中住。
偈·其一
作者：晁逈
朝代：宋
体裁：偈颂

起灭心不停，生化形无数。奇哉大丈夫，自在空中住。
偈·其三
作者：晁逈
朝代：宋

求听存灵响，冥心合太虚。
清融浮想尽，名曰小无余。
偈·其三
作者：晁逈
朝代：宋

求聽存靈響，冥心合太虛。
清融浮想盡，名曰小無餘。
偈·其二
作者：晁逈
朝代：宋
体裁：偈颂

一切是非薮，皆从外听成。我是厌闻者，反听存灵响。
偈·其二
作者：晁逈
朝代：宋

一切是非藪，皆從外聽成。
我是厭聞者，反聽存靈響。
具足觀修訣
作者：晁逈
朝代：宋

三空一不空，悟入勢孤雄。
得道加殊稱，超天自在公。
具足观修诀
作者：晁逈
朝代：宋
体裁：五言绝句

三空一不空，悟入势孤雄。得道加殊称，超天自在公。
十魔军
作者：晁逈
朝代：宋
体裁：七言绝句

与道弥新世转疏，老心恢廓学如初。妄缘纷扰随时过，云物何曾碍碧虚。
十魔軍
作者：晁逈
朝代：宋

與道彌新世轉疏，老心恢廓學如初。
妄緣紛擾隨時過，雲物何曾礙碧虛。
双喻辞
作者：晁逈
朝代：宋

人事常酌中，取象如敧器。
器平不敧覆，有同身爽利。
道心常不繫，取象如虑舟。
舟閒随逝止，可比性优游。
能符双喻者，何虚復何忧。
反本觀空無礙辭
作者：晁逈
朝代：宋

形是幻，情是夢，寢興視息隨羣動。
當念元來一切無，豁然頓遣心中空。
反本观空无碍辞
作者：晁逈
朝代：宋

形是幻，情是梦，寝兴视息随羣动。
当念元来一切无，豁然顿遣心中空。
句·其一
作者：晁逈
朝代：宋

安得大金柅，制彼日月輪。
免同流水車，今人續古人。
句·其一
作者：晁逈
朝代：宋
体裁：句

安得大金柅，制彼日月轮。免同流水车，今人续古人。
句·其一〇
作者：晁逈
朝代：宋

浮生七十今踰九，已是超羣越世人。
句·其一一
作者：晁逈
朝代：宋

妄緣擾擾知縈己。
句·其一七
作者：晁逈
朝代：宋

鳳駕都門曉，凉風苑樹秋。
句·其一九
作者：晁逈
朝代：宋

期月政成當事簡，不妨遊燕楚宮春。
句·其一五
作者：晁逈
朝代：宋

耳音清亮好，最愛夢醒時。
句·其一八
作者：晁逈
朝代：宋

南郡正求賢太守，西垣須輟舊詞臣。
句·其一六
作者：晁逈
朝代：宋

文昭豈異天垂象，澤布還同雨灑溟。
句·其一四
作者：晁逈
朝代：宋

豈知習靜知常子，塵外天聲滿耳根。
句·其七
作者：晁逈
朝代：宋

色空辨相何妨道，語默由心不礙禪。
句·其七
作者：晁逈
朝代：宋
体裁：句

色空辨相何妨道，语默由心不碍禅。
句·其三
作者：晁逈
朝代：宋
体裁：句

影外影为三等妄，梦中梦是两重虚。
句·其三
作者：晁逈
朝代：宋

影外影爲三等妄，夢中夢是兩重虛。
句·其九
作者：晁逈
朝代：宋
体裁：句

昭然不昧处，灵照在胸中。
句·其九
作者：晁逈
朝代：宋

昭然不昧處，靈照在胸中。
句·其二
作者：晁逈
朝代：宋
体裁：句

介居僧尚杂，警听鹤犹聋。
句·其二
作者：晁逈
朝代：宋

介居僧尚雜，警聽鶴猶聾。
句·其二〇
作者：晁逈
朝代：宋

羅含舍宇存遺址，熊繹封疆控廣津。
句·其二一
作者：晁逈
朝代：宋

心如莲花不着水，身似翔鸿不可笼。
句·其二一
作者：晁逈
朝代：宋

心如蓮花不著水，身似翔鴻不可籠。
句·其二三
作者：晁逈
朝代：宋

善思委順世間法，於本真心而不動。
句·其二二
作者：晁逈
朝代：宋

清兴比方心境妙，月明池浄白莲开。
句·其二二
作者：晁逈
朝代：宋

清興比方心境妙，月明池浄白蓮開。
句·其二五
作者：晁逈
朝代：宋

可能宴坐即宴坐，待全靜無全靜時。
句·其二十
作者：晁逈
朝代：宋
体裁：句

罗含舍宇存遗址，熊绎封疆控广津。
句·其二十三
作者：晁逈
朝代：宋
体裁：句

善思委顺世间法，于本真心而不动。
句·其二十五
作者：晁逈
朝代：宋
体裁：句

可能宴坐即宴坐，待全静无全静时。
句·其二四
作者：晁逈
朝代：宋

芃芃麥壠驚翬起，灼灼桃園舞蝶來。
句·其二四
作者：晁逈
朝代：宋

芃芃麦壠惊翚起，灼灼桃园舞蝶来。
句·其五
作者：晁逈
朝代：宋
体裁：句

破暗用明明是用，非明非暗即惺惺。
句·其八
作者：晁逈
朝代：宋
体裁：句

桥过涿水心先喜，路入雄州眼更明。
句·其八
作者：晁逈
朝代：宋

橋過涿水心先喜，路入雄州眼更明。
句·其六
作者：晁逈
朝代：宋
体裁：句

叶外应无叶，心中更有心。
句·其六
作者：晁逈
朝代：宋

葉外應無葉，心中更有心。
句·其十一
作者：晁逈
朝代：宋
体裁：句

妄缘扰扰知萦己。
句·其十七
作者：晁逈
朝代：宋
体裁：句

凤驾都门晓，凉风苑树秋。
句·其十三
作者：晁逈
朝代：宋
体裁：句

明心了了思超世。
句·其十九
作者：晁逈
朝代：宋
体裁：句

期月政成当事简，不妨游燕楚宫春。
句·其十二
作者：晁逈
朝代：宋
体裁：句

宴居寂寂堪修道。
句·其十五
作者：晁逈
朝代：宋
体裁：句

耳音清亮好，最爱梦醒时。
句·其十八
作者：晁逈
朝代：宋
体裁：句

南郡正求贤太守，西垣须辍旧词臣。
句·其十六
作者：晁逈
朝代：宋
体裁：句

文昭岂异天垂象，泽布还同雨洒溟。
句·其十四
作者：晁逈
朝代：宋
体裁：句

岂知习静知常子，尘外天声满耳根。
句·其四
作者：晁逈
朝代：宋
体裁：句

三台八座九品官，名目不同而已矣。
句·其四
作者：晁逈
朝代：宋

三臺八座九品官，名目不同而已矣。
四方觀練深心訣
作者：晁逈
朝代：宋

性之生情，爲夢爲想。
性之生緣，如影如響。
不有古聖，愚將安仰。
不有妙道，愚將安倣。
爰得智刃，决開疑綱。
人不同心，超然獨往。
明融日新，率由天奬。
四方观练深心诀
作者：晁逈
朝代：宋

性之生情，为梦为想。
性之生缘，如影如响。
不有古圣，愚将安仰。
不有妙道，愚将安仿。
爰得智刃，决开疑纲。
人不同心，超然独往。
明融日新，率由天奬。
坚凝
作者：晁逈
朝代：宋

了知起灭意，决定生死根。
不復随缘转，是名不动尊。
堅凝
作者：晁逈
朝代：宋

了知起滅意，决定生死根。
不復隨緣轉，是名不動尊。
存目
作者：晁逈
朝代：宋

詩題：遊文潞公曲水園首句：夭桃穠李艷芳辰。
存目
作者：晁逈
朝代：宋

诗题：游文潞公曲水园首句：夭桃秾李艷芳辰。
属疾
作者：晁逈
朝代：宋

精鹜成勤瘁，颐贞俟有瘳。
吟生南越思，慈结北忧。
粲枕甘为蝶，丰厨厌炙牛。
玄元知寡欲，平子尚多愁。
夕鸟侵阶啄，宵萤入树流。
玉书能静览，柱史倦闲投。
忽赋行云什，堪听击壤讴。
期君整朝佩，仙置在瀛洲。
屬疾
作者：晁逈
朝代：宋

精鶩成勤瘁，頤貞俟有瘳。
吟生南越思，慈結北憂。
粲枕甘爲蝶，豐厨厭炙牛。
玄元知寡欲，平子尚多愁。
夕鳥侵階啄，宵螢入樹流。
玉書能靜覽，柱史倦閑投。
忽賦行雲什，堪聽擊壤謳。
期君整朝佩，仙置在瀛洲。
并用存心微妙訣
作者：晁逈
朝代：宋

處世間法，或伸或屈。
用觀察智，無固無必。
出世間法，勿違勿失。
用决定信，惟精惟一。
曲盡其妙，退藏於密。
并用存心微妙诀
作者：晁逈
朝代：宋
体裁：四言诗

处世间法，或伸或屈。用观察智，无固无必。出世间法，勿违勿失。用决定信，惟精惟一。曲尽其妙，退藏于密。
心祷六符诗
作者：晁逈
朝代：宋
体裁：七言绝句

恬和端洁及虚明，六妙均融道法成。愿考此祥皆密契，不求知己浪传名。
心禱六符詩
作者：晁逈
朝代：宋

恬和端潔及虛明，六妙均融道法成。
願考此祥皆密契，不求知己浪傳名。
意不求如·其一
作者：晁逈
朝代：宋

牢收長物金三品，密寫虛名墨一行。
失道信緣成苦趣，懵然流轉海茫茫。
意不求如·其一
作者：晁逈
朝代：宋
体裁：七言绝句

牢收长物金三品，密写虚名墨一行。失道信缘成苦趣，懵然流转海茫茫。
意不求如·其二
作者：晁逈
朝代：宋

風花榮落速，水月浄明深。
物物觀天理，資吾入道心。
意不求如·其二
作者：晁逈
朝代：宋

风花荣落速，水月浄明深。
物物观天理，资吾入道心。
愿成四胜深心偈
作者：晁逈
朝代：宋
体裁：偈颂

豁然悟空，了然见性。凝然不动，寂然无思。
拟古人诗
作者：晁逈
朝代：宋
体裁：五言绝句

今人学宴坐，不免寻思过。欲免寻思过，但知学宴坐。
拟庞居士诗
作者：晁逈
朝代：宋
体裁：五言绝句

人爱贵而富，我爱白而虚。富贵荣辱会，虚白吉祥居。
拟白乐天期李二十文略王十八质夫不至独宿仙游寺
作者：晁逈
朝代：宋
体裁：七言绝句

角胜劳生不足云，滥传僧语亦非真。始知解爱禅中乐，万万人中无一人。
拟白乐天诗
作者：晁逈
朝代：宋
体裁：五言绝句

多图果何益，只自劳奔竞。不如收身心，凝然成静定。
拟白乐天诗
作者：晁逈
朝代：宋
体裁：五言绝句

心不择时息，书不择时观。达理意无碍，豁如天地宽。
拟白乐天诗
作者：晁逈
朝代：宋
体裁：古风

权要亦有苦，苦在当忧责。闲慢亦有乐，乐在无萦迫。
拟白乐天诗
作者：晁逈
朝代：宋
体裁：七言绝句

自学养恬休用智，从他名迹日衰微。我身不欲全高贵，高贵多乘祸败机。
拟白乐天诗·其一
作者：晁逈
朝代：宋
体裁：古风

求位不由己，求道不由天。位即无以求，道可使进焉。且务由己者，己能尽心源。勿问由天者，天高擅化权。
拟白乐天诗·其二
作者：晁逈
朝代：宋
体裁：古风

顺逆不由己，喜怒不由他。他即无奈何，己可存太和。且务由己者，克己谅诽多。勿贵由他者，他心是我魔。
拟白乐天遣怀
作者：晁逈
朝代：宋

羲和走驭趁年华，不许人间岁月赊。
春正艷阳春即老，日方停午日还斜。
时情莫测深如海，世事难齐乱似麻。
已共身心要约定，古今如此勿惊嗟。
拟白乐天题赠定光上人
作者：晁逈
朝代：宋

孟子四十心不动，定光四十心离尘。
我到明年加一倍，如何此际尚因循。
已喜自逃名宦纲，犹患长随造化钧。
记得前贤有诗句，祖师元是世间人。
擬古人詩
作者：晁逈
朝代：宋

今人學宴坐，不免尋思過。
欲免尋思過，但知學宴坐。
擬白樂天期李二十文略王十八質夫不至獨宿仙遊寺
作者：晁逈
朝代：宋

角勝勞生不足云，濫傳僧語亦非真。
始知解愛禪中樂，萬萬人中無一人。
擬白樂天詩
作者：晁逈
朝代：宋

多圖果何益，只自勞奔競。
不如收身心，凝然成靜定。
擬白樂天詩
作者：晁逈
朝代：宋

心不擇時息，書不擇時觀。
達理意無礙，豁如天地寬。
擬白樂天詩
作者：晁逈
朝代：宋

權要亦有苦，苦在當憂責。
閑慢亦有樂，樂在無縈迫。
擬白樂天詩
作者：晁逈
朝代：宋

自學養恬休用智，從他名迹日衰微。
我身不欲全高貴，高貴多乘禍敗機。
擬白樂天詩·其一
作者：晁逈
朝代：宋

求位不由己，求道不由天。
位即無以求，道可使進焉。
且務由己者，己能盡心源。
勿問由天者，天高擅化權。
擬白樂天詩·其二
作者：晁逈
朝代：宋

順逆不由己，喜怒不由他。
他即無奈何，己可存太和。
且務由己者，克己諒誹多。
勿貴由他者，他心是我魔。
擬白樂天遣懷
作者：晁逈
朝代：宋

羲和走馭趁年華，不許人間歲月賒。
春正艷陽春即老，日方停午日還斜。
時情莫測深如海，世事難齊亂似麻。
已共身心要約定，古今如此勿驚嗟。
擬白樂天題贈定光上人
作者：晁逈
朝代：宋

孟子四十心不動，定光四十心離塵。
我到明年加一倍，如何此際尚因循。
已喜自逃名宦綱，猶患長隨造化鈞。
記得前賢有詩句，祖師元是世間人。
擬龐居士詩
作者：晁逈
朝代：宋

人愛貴而富，我愛白而虛。
富貴榮辱會，虛白吉祥居。
无有所求歌
作者：晁逈
朝代：宋

无所求，摆落人间万事休。
有所求，安养衰年乐圣猷。
不愿竹木林内隠，不愿莲花社裏收。
愿在清平仁寿域，含华守素得优游。
晚年勤道自修詩
作者：晁逈
朝代：宋

老來何故惜分陰，如月明虧魄漸侵。
進道不遑求廣智，隨時隨處且冥心。
晚年勤道自修诗
作者：晁逈
朝代：宋
体裁：七言绝句

老来何故惜分阴，如月明亏魄渐侵。进道不遑求广智，随时随处且冥心。
智断身心辞
作者：晁逈
朝代：宋

咨咨尔幻身，谁能住世久。
洪纤妍媿，岂长存而不朽。
咨咨尔幻心，常随外物诱。
风生电灭，求其状而何有。
豁然达理，忽洞见于天真。
未能无闷，或沃之以圣酒。
去乡游荡久不归，今觉穷途自迴首。
智斷身心辭
作者：晁逈
朝代：宋

咨咨爾幻身，誰能住世久。
洪纖妍媿，豈長存而不朽。
咨咨爾幻心，常隨外物誘。
風生電滅，求其狀而何有。
豁然達理，忽洞見於天真。
未能無悶，或沃之以聖酒。
去鄉遊蕩久不歸，今覺窮途自迴首。
書紳二法辭
作者：晁逈
朝代：宋

心如常滿杯，所以明知足。
心似不燃火，所以明無欲。
二法可行持，書紳聊自勗。
有警辞
作者：晁逈
朝代：宋
体裁：七言绝句

图上华夷能尽记，未始经行一步地。博闻强识总周知，心不能行亦如是。
有警辭
作者：晁逈
朝代：宋

圖上華夷能盡記，未始經行一步地。
博聞强識總周知，心不能行亦如是。
洞心情境定心篇
作者：晁逈
朝代：宋

物來誘之而不隨，物來觸之而不動。
不隨不動自由心，何須結社詢千衆。
萬事悠悠過即空，追思豈異春宵夢。
洞心情境定心篇
作者：晁逈
朝代：宋
体裁：古风

物来诱之而不随，物来触之而不动。不随不动自由心，何须结社询千众。万事悠悠过即空，追思岂异春宵梦。
清風十韻
作者：晁逈
朝代：宋

仙御來相慰，解顔良會稀。
病蠲宜養素，趣遠欲忘機。
懲躁能無漸，延齡或可祈。
影摇珠箔細，聲泛細箏微。
委恨餘班扇，流歡入楚衣。
陶潛知夢穩，韓壽畏香飛。
氣爽蒼龍闕，凉生白虎闈。
健資雞距筆，偷撼獸鐶扉。
松下琴心逸，江東鱠縷肥。
宿懷真隠處，終約與同歸。
清风十韵
作者：晁逈
朝代：宋

仙御来相慰，解颜良会稀。
病蠲宜养素，趣远欲忘机。
惩躁能无渐，延龄或可祈。
影摇珠箔细，声泛细筝微。
委恨余班扇，流欢入楚衣。
陶潜知梦稳，韩寿畏香飞。
气爽苍龙阙，凉生白虎闱。
健资鸡距笔，偷撼兽镮扉。
松下琴心逸，江东鲙缕肥。
宿怀真隠处，终约与同归。
游虎丘诗
作者：晁逈
朝代：宋

饯别阊门復少留，故人邀我浣离愁。
旋沽美醖乘渔艇，急棹斜阳到虎丘。
千古剑池呀怪石，一方金地枕清流。
归时眷恋情无限，不得从容秉烛游。
無有所求歌
作者：晁逈
朝代：宋

無所求，擺落人間萬事休。
有所求，安養衰年樂聖猷。
不願竹木林內隠，不願蓮花社裏收。
願在清平仁壽域，含華守素得優游。
燕居
作者：晁逈
朝代：宋

炼矿成金得宝珍，炼情成性合天真。
相逢此理交谈者，千百人中无一人。
燕居
作者：晁逈
朝代：宋

鍊礦成金得寶珍，鍊情成性合天真。
相逢此理交談者，千百人中無一人。
知常委順辭
作者：晁逈
朝代：宋

紛然往事來，浮雲經大空。
喧然是非聲，驚飈觸灌叢。
古今無奈何，魏順於其中。
知常委顺辞
作者：晁逈
朝代：宋

纷然往事来，浮云经大空。
喧然是非声，惊飈触灌丛。
古今无奈何，魏顺于其中。
禅道同功修养诀
作者：晁逈
朝代：宋
体裁：四言诗

心息相依，息调心静。静调久久，可成胜定。神气相合，气和神清。清和久久，可致长生。
禪道同功修養訣
作者：晁逈
朝代：宋

心息相依，息調心靜。
靜調久久，可成勝定。
神氣相合，氣和神清。
清和久久，可致長生。
简求心要书绅辞
作者：晁逈
朝代：宋
体裁：四言诗

以静制动，静为躁君。以虚受有，虚缘葆真。详而后习，可书诸绅。
簡求心要書紳辭
作者：晁逈
朝代：宋

以靜制動，靜爲躁君。
以虛受有，虛緣葆真。
詳而後習，可書諸紳。
自晓存心诀
作者：晁逈
朝代：宋

心息音，混融深。
智先觉，念无侵。
随办及，即温寻。
用此法，存于心。
自曉存心訣
作者：晁逈
朝代：宋

心息音，混融深。
智先覺，念無侵。
隨辦及，即溫尋。
用此法，存於心。
自警
作者：晁逈
朝代：宋

清澄寂滅海，明浄涅槃天。
到此方知樂，休躭濁睡眠。
自警
作者：晁逈
朝代：宋

清澄寂灭海，明浄涅槃天。
到此方知乐，休躭浊睡眠。
與道相知最樂篇
作者：晁逈
朝代：宋

人多樂於親新相知，又多悲於生別離。
唯能與道相知久，如魚樂水無暌時。
樂道至樂非常樂，宜真造適潜熙怡。
逌然在心不在境，安能更與白雲期。
詩一首
作者：晁逈
朝代：宋

宜城徵美醖，漢水得佳舫。
登峴思前哲，遊池醉夕陽。
詩一首
作者：晁逈
朝代：宋

貌愚愚谷邃，道醉醉鄉春。
愚醉無迷謬，伊予意又新。
诗一首
作者：晁逈
朝代：宋

宜城征美醖，汉水得佳舫。
登岘思前哲，游池醉夕阳。
诗一首
作者：晁逈
朝代：宋
体裁：五言绝句

貌愚愚谷邃，道醉醉乡春。愚醉无迷谬，伊予意又新。
超真独觉辞
作者：晁逈
朝代：宋

了达事终虚，往事何殊梦。
此后事来干，屹如山不动。
了达事终虚，往事今何在。
此后事来干，豁若空虚碍。
独觉贵高奇，杰出羣迷外。
超真獨覺辭
作者：晁逈
朝代：宋

了達事終虛，往事何殊夢。
此後事來干，屹如山不動。
了達事終虛，往事今何在。
此後事來干，豁若空虛礙。
獨覺貴高奇，傑出羣迷外。
送何水部蒙出牧袁州
作者：晁逈
朝代：宋
体裁：五言律诗

条教属惟良，乘秋始办装。朱轓重按部，白首尚为郎。督课民期富，从儒道益光。更资谈博物，千载楚萍乡。
送何水部蒙出牧袁州
作者：晁逈
朝代：宋

條教屬惟良，乘秋始辦裝。
朱轓重按部，白首尚爲郎。
督課民期富，從儒道益光。
更資談博物，千載楚萍鄉。
造化因心偈
作者：晁逈
朝代：宋

賦象各由心，影響無欺詐。
元無造化工，羣生自造化。
造化因心偈
作者：晁逈
朝代：宋

赋象各由心，影响无欺诈。
元无造化工，羣生自造化。
遊虎丘詩
作者：晁逈
朝代：宋

餞別閶門復少留，故人邀我浣離愁。
旋沽美醖乘漁艇，急棹斜陽到虎丘。
千古劍池呀怪石，一方金地枕清流。
歸時眷戀情無限，不得從容秉燭遊。
醒默居士歌
作者：晁逈
朝代：宋

白氏先生躭醉吟，衔杯洒翰恣欢心。
樽空才尽若为计，释闷遣怀功未深。
愚称居士名醒默，清思忘言求妙德。
习此功成道更高，不到诗魔兼酒惑。
醒默居士歌
作者：晁逈
朝代：宋

白氏先生躭醉吟，銜杯灑翰恣歡心。
樽空才盡若爲計，釋悶遣懷功未深。
愚稱居士名醒默，清思忘言求妙德。
習此功成道更高，不到詩魔兼酒惑。
雙喻辭
作者：晁逈
朝代：宋

人事常酌中，取象如敧器。
器平不敧覆，有同身爽利。
道心常不繫，取象如慮舟。
舟閒隨逝止，可比性優游。
能符雙喻者，何虛復何憂。
静中好
作者：晁逈
朝代：宋
体裁：词

静中好，冥心归宴寂。斋己不虚吟，静是真消息。
静深生四妙辞
作者：晁逈
朝代：宋
体裁：古风

了知入道门，先从静为祖。静胜则心安，安久虚灵府。虚极发明灵，洞彻无不睹。天然法乐多，岂比闻箫鼓。
靜中好
作者：晁逈
朝代：宋

靜中好，冥心歸宴寂。
齋己不虛吟，靜是真消息。
靜深生四妙辭
作者：晁逈
朝代：宋

了知入道門，先從靜爲祖。
靜勝則心安，安久虛靈府。
虛極發明靈，洞徹無不睹。
天然法樂多，豈比聞簫鼓。
願成四勝深心偈
作者：晁逈
朝代：宋

豁然悟空，了然見性。
凝然不動，寂然無思。
遊碧落洞
作者：時孝孫
朝代：宋

昔經龍洞看飛泉，疋練穿巖落半天。
今日挈家來碧落，蕭然秋色滿晴川。
句
作者：時定欽
朝代：宋

白雲黄鶴自來去，綠水青山無古今。
大節堂碑引
作者：時少章
朝代：宋

天降疢疾殄我民，鴟鶹奮怒豺虎獰。
掩道赤鴉蔽陽精，夜羅鬼火塞要津。
當塗大吏腰纏金，撓膕稽顙泪滿膺。
嗢咿軟語若稚嬰，欺賣宗祏傾皇靈。
有勇三子心稜稜，扳弧援甲憑孤城。
城頺兵折氣益振，目光如炬鑠成羣。
或從辟雍曳長紳，欲拄八極遮帝輧。
有偉三子辭轟轟，危立高駡聲吐霆。
頸血濺天天爲昏，斷屍峙立不仆傾。
神扶鬼挾赫可驚，坐朝不與燕不賓。
寸武不踏黄金屏，性忠內發孰使令。
英氣挺挺曠古今，朅來柯山訪厥孫。
彷彿毅狀衝杳冥，築堂泮宇夐深明。
悲風苦雨凄棘林，魂兮來歸肅泠泠。
寥哉曠宇疇非臣，登茲堂兮企風神。
鬚毛磔立心膽森，勿俾三子專修名。
書事七首·其一
作者：時少章
朝代：宋

諸將紛然各自雄，面前全隔馬牛風。
尚衣已辦通天带，何日臨門送晉公。
書事七首·其七
作者：時少章
朝代：宋

瑪瑙遺基尚未斜，兩京風物使人嗟。
先皇月出曾遊歷，空見春風發落花。
書事七首·其三
作者：時少章
朝代：宋

特地今年荷主恩，儲胥百萬給諸屯。
張彝自向河南死，懷朔驚翻賀六渾。
書事七首·其二
作者：時少章
朝代：宋

共說曾公有府城，殿前數日浄邊塵。
白麻宣受人爭看，寶馬高秋報主身。
書事七首·其五
作者：時少章
朝代：宋

高帝神靈未可誣，至今陵柏尚扶疎。
小臣眼有一石淚，準擬北來都破除。
書事七首·其六
作者：時少章
朝代：宋

北引黄河入宿河，下栽鹿角起層波。
城中待哺一萬戶，咫尺南船那得過。
書事七首·其四
作者：時少章
朝代：宋

莫爲蒲騷舉高趾，邊情轉眼又千迴。
吳房小敗寧非計，防後飛軍雪裏來。
題園門
作者：時少章
朝代：宋

林花落處憶初妍，半折妖紅似隔年。
今日綠陰還漲眼，却思花落又茫然。
鳴雞行
作者：時少章
朝代：宋

三里寥落秋夜長，老雞望星初引吭。
一聲二聲天沆漭，客夢初回猶惚恍。
三聲四聲天漸明，道上行人馬蹄響。
嗟爾行人人有心，心長面短誰能尋。
薛君脫走窘思慮，劉牧起舞豪精神。
勿言咿喔纔滿座，中有歎悲千萬箇。
君知種種在此雞，只合雞聲塞天破。
吳中老翁百不忙，殺雞釀酒酬年光。
黄紬輭暖蒲薦穩，日出三竿猶在牀。
留題南山
作者：時彥
朝代：宋

青松夾道英州路，終日千巖萬壑間。
唯是看山心不足，又携兵妓看南山。
宿莢道驛
作者：時澐
朝代：宋

笋輿倦長途，夜投村邸宿。
市井倚巒岡，人烟半樵牧。
茅檐俯清流，翠巘出前屋。
山月照人寒，有意憐幽獨。
從先生明哲道中呈伯廣炳道
作者：時瀾
朝代：宋

燕子楊花各自飛，雨乾溪路綠初肥。
無人會得風雩意，可是千年瑟竟希。
与秦少章题汉江远帆五首
作者：晃冲之
朝代：宋

楚山全控蜀，汉水增吞吴。
老眼知佳处，曾看八境图。
乐府二首·其二
作者：晃冲之
朝代：宋
体裁：乐府曲辞

自摘酴醾满架空，拟将豪气敌春风。欲知盏面玻瓈阔，看照红颜在酒中。
夢中
作者：晏乂
朝代：宋

春樹年年少，寒雲浦浦連。
片帆高浪起，斗酒夕陽偏。
沙市懷司馬，州城哭老邊。
太平冠蓋盡，爾敢望諸賢。
梦中
作者：晏乂
朝代：宋
体裁：五言律诗

春树年年少，寒云浦浦连。片帆高浪起，斗酒夕阳偏。沙市怀司马，州城哭老边。太平冠盖尽，尔敢望诸贤。
訪吳
作者：晏乂
朝代：宋

平生一語不肯吐，浩然披髮行西林。
美人十日跨馿出，黄葉堆門雲雪深。
访吴
作者：晏乂
朝代：宋

平生一语不肯吐，浩然披发行西林。美人十日跨驴出，黄叶堆门云雪深。
访吴
作者：晏乂
朝代：宋

平生一语不肯吐，浩然披髮行西林。
美人十日跨馿出，黄叶堆门云雪深。
七夕
作者：晏几道
朝代：宋

云幕无波斗柄移，鹊慵乌慢得桥迟。若教精卫填河汉，一水还应有尽时。
七夕
作者：晏几道
朝代：宋

云幙无波斗柄移，鹊慵乌慢得桥迟。
若教精卫填河漠，一水还应有尽时。
与郑介夫
作者：晏几道
朝代：宋
体裁：诗

小白长红又满枝，筑毬场外独支颐。
春风自是人间客，主张繁华得几时。
与郑几夫
作者：晏几道
朝代：宋

小白长红又满枝，筑球场外独支颐。春风自是人间客，主张繁华得几时？
丑奴儿
作者：晏几道
朝代：宋
体裁：词

日高庭院杨花转，闇淡春风。莺语惺愡，似笑金屏昨夜空。娇慵未洗匀妆手，闲印斜红。新恨重重，都与年时旧意同。
丑奴儿·日高庭院杨花转
作者：晏几道
朝代：宋

日高庭院杨花转，闲淡春风。莺语惺忪，似笑金屏昨夜空。娇慵未洗匀妆手，闲印斜红。新恨重重，都与年时旧意同。
丑奴儿·采桑子·夜来酒醒清无梦
作者：晏几道
朝代：宋

夜来酒醒清无梦，愁倚阑干。
露滴轻寒。
雨打芙蓉泪不干。
佳人别后音尘悄，瘦尽难拼。
明月无端。
已过红楼十二间。
丑奴儿·采桑子·日高庭院杨花转
作者：晏几道
朝代：宋
体裁：词

日高庭院杨花转，闲淡春风。莺语惺忪。似笑金屏昨夜空。娇慵未洗匀妆手，闲印斜红。新恨重重。都与年时旧意同。
丑奴儿·采桑子·昭华凤管知名久
作者：晏几道
朝代：宋
体裁：词

昭华凤管知名久。长闭帘栊。日日春慵。闲倚庭花晕脸红。
应说金谷无人后，此会相逢。三弄临风。送得当筵玉盏空。
两同心
作者：晏几道
朝代：宋

楚乡春晚。似入仙源。拾翠处、闲随流水，踏青路、暗惹香尘。心心在，柳外青帘，花下朱门。对景且醉芳尊，莫话消魂。好意思、曾同明月，恶滋味、最是黄昏。相思处，一纸红笺，无限啼痕。
两同心
作者：晏几道
朝代：宋
体裁：词

楚乡春晚。似入仙源。拾翠处、闲随流水，踏青路、暗惹香尘。心心在，柳外青帘，花下朱门。对景且醉芳尊，莫话销魂。好意思、曾同明月，恶滋味、最是黄昏。相思处，一纸红笺，无限啼痕。
两同心·楚乡春晚
作者：晏几道
朝代：宋
体裁：词

楚乡春晚，似入仙源。拾翠处、闲随流水，踏青路、暗惹香尘。心心在，柳外青帘，花下朱门。对景且醉芳尊。莫话消魂。好意思、曾同明月，恶滋味、最是黄昏。相思处，一纸红笺，无限啼痕。
临江仙
作者：晏几道
朝代：宋

斗草阶前初见，穿针楼上曾逢。罗裙香露玉钗风。靓妆眉沁绿，羞脸粉生红。流水便随春远，行云终与谁同。酒醒长恨锦屏空。相寻梦里路，飞雨落花中。身外闲愁空满，眼中欢事常稀。明年应赋送君诗。细从今夜数，相会几多时。浅酒欲邀谁劝，深情惟有君知。东溪春近好同归。柳垂江上影，梅谢雪中枝。淡水三年欢意，危弦几夜离情。晓霜红叶舞归程。客情今古道，秋梦短长亭。渌酒尊前清泪，阳关叠里离声。少陵诗思旧才名。云鸿相约处，烟雾九重城。浅浅馀寒春半，雪消蕙草初长。烟迷柳岸旧池塘。风吹梅蕊闹，雨细杏花香。月堕枝头欢意，从前虚梦高唐。觉来何处放思量。如今不是梦，真个到伊行。长爱碧栏干影，芙蓉秋水开时。脸红凝露学娇啼。霞觞熏冷艳，云髻袅纤枝。烟雨依前时候，霜丛如旧芳菲。与谁同醉采香归。去年花下客，今似蝶分飞。旖旎仙花解语，轻盈春柳能眠。玉楼深处绮窗前。梦回芳草夜，歌罢落梅天。沉水浓熏绣被，流霞浅酌金船。绿娇红小正堪怜。莫如云易散，须似月频圆。梦后楼台高锁，酒醒帘幕低垂。去年春恨却来时，落花人独立，微雨燕双飞。记得小蘋初见，两重心字罗衣。琵琶弦上说相思，当时明月在，曾照彩云归。东野亡来无丽句，于君去后少交亲。追思往事好沾巾。白头王建在，犹见咏诗人。学道深山空自老，留名千载不干身。酒筵歌席莫辞频。争如南陌上，占取一年春。
临江仙
作者：晏几道
朝代：宋
体裁：词

身外闲愁空满，眼中欢事常稀。明年应赋送君诗。细从今夜数，相会几多时？
浅酒欲邀谁劝，深情惟有君知。东溪春近好同归。柳垂江上影，梅谢雪中枝。
临江仙·其一
作者：晏几道
朝代：宋
体裁：词

斗草阶前初见，穿针楼上曾逢。罗裙香露玉钗风。靓妆眉沁绿，羞艳粉生红。流水便随春远，行云终与谁同。酒醒长恨锦屏空。相寻梦里路，飞雨落花中。
临江仙·其七
作者：晏几道
朝代：宋
体裁：词

梦后楼台高锁，酒醒帘幕低垂。去年春恨却来时，落花人独立，微雨燕双飞。记得小蘋初见，两重心字罗衣。琵琶弦上说相思，当时明月在，曾照彩云归。
临江仙·其三
作者：晏几道
朝代：宋
体裁：词

淡水三年欢意，危弦几夜离情。晓霜红叶舞归程。客情今古道，秋梦短长亭。绿酒尊前清泪，阳关叠里离声。少陵诗思旧才名。云鸿相约处，烟雾九重城。
临江仙·其八
作者：晏几道
朝代：宋
体裁：词

东野亡来无丽句，于君去后少交亲。追思往事好沾巾。白头王建在，犹见咏诗人。学道深山空自老，留名千载不干身。酒筵歌席莫辞频。争如南陌上，占取一年春。
临江仙·其六
作者：晏几道
朝代：宋

旖旎仙花解语，轻盈春柳能眠。玉楼深处绮窗前。梦回芳草夜，歌罢落梅天。沉水浓熏绣被，流霞浅酌金船。绿娇红小正堪怜。莫如云易散，须似月频圆。
临江仙·其四
作者：晏几道
朝代：宋

浅浅馀寒春半，雪消蕙草初长。烟迷柳岸旧池塘。风吹梅蕊闹，雨细杏花香。月堕枝头欢意，从前虚梦高唐。觉来何处放思量。如今不是梦，真个到伊行。
临江仙·斗草阶前初见
作者：晏几道
朝代：宋
体裁：词

斗草阶前初见，穿针楼上曾逢。罗裙香露玉钗风。靓妆眉沁绿，羞脸粉生红。流水便随春远，行云终与谁同。酒醒长恨锦屏空。相寻梦里路，飞雨落花中。
临江仙·旖旎仙花解语
作者：晏几道
朝代：宋

旖旎仙花解语，轻盈春柳能眠。玉楼深处绮窗前。梦回芳草夜，歌罢落梅天。沈水浓熏绣被。流霞浅酌金船。绿娇红小正堪怜。莫如云易散，须似月频圆。
临江仙·旖旎仙花解语
作者：晏几道
朝代：宋
体裁：词

旖旎仙花解语，轻盈春柳能眠。
玉楼深处绮窗前。
梦回芳草夜，歌罢落梅天。
沈水浓熏绣被，流霞浅酌金船。
绿娇红小正堪怜。
莫如云易散，须似月频圆。
临江仙·梦后楼台高锁
作者：晏几道
朝代：宋
体裁：词

梦后楼台高锁，酒醒帘幕低垂。
去年春恨却来时。
落花人独立，微雨燕双飞。
记得小苹初见，两重心字罗衣。
琵琶弦上说相思。
当时明月在，曾照彩云归。
临江仙·梦后楼台高锁
作者：晏几道
朝代：宋

梦后楼台高锁，酒醒帘幕低垂。去年春恨却来时。落花人独立，微雨燕双飞。
记得小蘋初见，两重心字罗衣。琵琶弦上说相思。当时明月在，曾照彩云归。
临江仙·梦后楼台高锁
作者：晏几道
朝代：宋

梦后楼台高锁，酒醒帘幕低垂。去年春恨却来时。落花人独立，微雨燕双飞。记得小蘋初见，两重心字罗衣。琵琶弦上说相思。当时明月在，曾照彩云归。（蘋通：苹）
临江仙·梦後楼台高锁
作者：晏几道
朝代：宋
体裁：词

梦後楼台高锁，酒醒帘幕低垂。去年春恨却来时。落花人独立，微雨燕双飞。记得小苹初见，两重心字罗衣。琵琶弦上说相思。当时明月在，曾照彩云归。
临江仙·浅浅馀寒春半
作者：晏几道
朝代：宋

浅浅余寒春半，雪消蕙草初长。烟迷柳岸旧池塘。风吹梅蕊闹，雨细杏花香。月堕枝头欢意，从前虚梦高唐，觉来何处放思量。如今不是梦，真个到伊行。
临江仙·浅浅馀寒春半
作者：晏几道
朝代：宋
体裁：词

浅浅馀寒春半，雪消蕙草初长。
烟迷柳岸旧池塘。
风吹梅蕊闹，雨细杏花香。
月堕枝头欢意，从前虚梦高唐，觉来何处放思量。
如今不是梦，真个到伊行。
临江仙·淡水三年欢意
作者：晏几道
朝代：宋
体裁：词

淡水三年欢意，危弦几夜离情。晓霜红叶舞归程。客情今古道，秋梦短长亭。渌酒尊前清泪，阳关叠里离声。少陵诗思旧才名。云鸿相约处，烟雾九重城。
临江仙·身外闲愁空满
作者：晏几道
朝代：宋
体裁：词

身外闲愁空满，眼中欢事常稀。明年应赋送君诗。细从今夜数，相会几多时。浅酒欲邀谁劝，深情惟有君知。东溪春近好同归。柳垂江上影，梅谢雪中枝。
临江仙·长爱碧栏干影
作者：晏几道
朝代：宋

长爱碧栏干影，芙蓉秋水开时。脸红凝露学娇啼。霞觞熏冷艳，云髻袅纤枝。烟雨依前时候，霜丛如旧芳菲。与谁同醉采香归。去年花下客，今似蝶分飞。
临江仙·长爱碧阑干影
作者：晏几道
朝代：宋
体裁：词

长爱碧阑干影，芙蓉秋水开时。脸红凝露学娇啼。霞觞熏冷艳，云髻袅纤枝。烟雨依前时候，霜丛如旧芳菲。与谁同醉采香归。去年花下客，今似蝶分飞。
于飞乐
作者：晏几道
朝代：宋

晓日当帘，睡痕犹占香腮。轻盈笑倚鸾台。晕残红，匀宿翠，满镜花开。娇蝉鬓畔，插一枝、淡蕊疏梅。每到春深，多愁饶恨，妆成懒下香阶。意中人，从别后，萦后情怀。良辰好景，相思字、唤不归来。
于飞乐
作者：晏几道
朝代：宋

晓日当帘，睡痕犹占香腮，轻盈笑倚鸾台。晕残红，匀宿翠，满镜花开。娇蝉鬓畔，插一枝、淡蕊疏梅。每到春深。多愁饶恨，妆成懒下香阶。意中人，从别后，萦系情怀。良辰好景，相思字、唤不归来。
于飞乐·晓日当帘
作者：晏几道
朝代：宋
体裁：词

晓日当帘，睡痕犹占香腮。
轻盈笑倚鸾台。
晕残红，匀宿翠，满镜花开。
娇蝉鬓畔，插一枝、淡蕊疏梅。
每到春深，多愁饶恨，妆成懒下香阶。
意中人，从别后，萦系情怀。
良辰好景，相思字、唤不归来。
公仪招观画
作者：晏几道
朝代：宋
体裁：七言绝句

初约看花花已尽，重亲闲客客应欢。真花既不能长艳，画在霜纨更好看。
六么令
作者：晏几道
朝代：宋
体裁：词

绿阴春尽，飞絮绕香阁。
晚来翠眉宫样，巧把远山学。
一寸狂心未说，已向横波觉。
画帘遮币。
新翻曲妙，暗许闲人带偷掏。
前度书多隐语，意浅愁难答。
昨夜诗有回纹，韵险还慵押。
都待笙歌散了，记取留时霎。
不消红蜡。
闲云归後，月在庭花旧阑角。
六么令·绿阴春尽
作者：晏几道
朝代：宋
体裁：词

绿阴春尽，飞絮绕香阁。
晚来翠眉宫样，巧把远山学。
一寸狂心未说，已向横波觉。
画帘遮币。
新翻曲妙，暗许闲人带偷掏。
前度书多隐语，意浅愁难答。
昨夜诗有回纹，韵险还慵押。
都待笙歌散了，记取留时霎。
不消红蜡。
闲云归后，月在庭花旧阑角。
六么令·雪残风信
作者：晏几道
朝代：宋

雪残风信，悠扬春消息。天涯倚楼新恨，杨柳几丝碧。还是南云雁少，锦字无端的。宝钗瑶席。彩弦声里，拚作尊前未归客。遥想疏梅此际，月底香英白。别后谁绕前溪，手拣繁枝摘。莫道伤高恨远，付与临风笛。尽堪愁寂。花时往事，更有多情个人忆。
六么令·雪残风信
作者：晏几道
朝代：宋
体裁：词

雪残风信，悠扬春消息。
天涯倚楼新恨，杨柳几丝碧。
还是南云雁少，锦字无端的。
宝钗瑶席。
彩弦声里，拼作尊前未归客。
遥想疏梅此际，月底香英白。
别后谁绕前溪，手拣繁枝摘。
莫道伤高恨远，付与临风笛。
尽堪愁寂。
花时往事，更有多情个人忆。
六幺令
作者：晏几道
朝代：宋
体裁：词

日高春睡，唤起懒装束。年年落花时候，惯得娇眠足。学唱宫梅便好，更暖银笙逐。黛蛾低绿。堪教人恨，却似江南旧时曲。常记东楼夜雪，翠幕遮红烛。还是芳酒杯中，一醉光阴促。曾笑阳台梦短，无计怜香玉。此欢难续。乞求歌罢，借取归云画堂宿。
六幺令
作者：晏几道
朝代：宋
体裁：词

绿阴春尽，飞絮绕香阁。晚来翠眉宫样，巧把远山学。一寸狂心未说，已向横波觉。画帘遮匝。新翻曲妙，暗许闲人带偷掐。
前度书多隐语，意浅愁难答。昨夜诗有回文，韵险还慵押。都待笙歌散了，记取来时霎。不消红蜡，闲云归后，月在庭花旧阑角。
六幺令
作者：晏几道
朝代：宋

绿阴春尽，飞絮绕香阁。晚来翠眉宫样，巧把远山学。一寸狂心未说，已向横波觉。画帘遮匝，新翻曲妙，暗许闲人带偷掐。前度书多隐语，意浅愁难答；昨夜诗有回文，韵险还慵押。都待笙歌散了，记取留时霎。不消红蜡。闲云归后，月在庭花旧栏角。雪残风信，悠扬春消息，天涯倚楼新恨，杨柳几丝碧，还是南云雁少。锦字无端的，宝钗瑶席，彩弦声里，拚作尊前未归客。遥想疏梅此际，月底香英白，别后谁绕前溪，手拣繁枝摘。莫道伤高恨远，付与临风笛，尽堪愁寂，花时往事，更有多情个人忆。日高春睡，唤起懒装束。年年落花时候，惯得娇眠足。学唱宫梅便好，更暖银笙逐。黛蛾低绿。堪教人恨，却似江南旧时曲。常记东楼夜雪，翠幕遮红烛。还是芳酒杯中，一醉光阴促。曾笑阳台梦短，无计怜香玉。此欢难续。乞求歌罢，借取归云画堂宿。
六幺令
作者：晏几道
朝代：宋

雪残风信悠扬春消息天涯倚楼新恨杨柳几丝碧还是南云雁少锦字无端的宝钗瑶席彩弦声里拚作尊前未归客遥想疏梅此际月底香英白别后谁绕前溪手拣繁枝摘莫道伤高恨远付与临风笛尽堪愁寂花时往事更有多情个人忆
六幺令
作者：晏几道
朝代：宋
体裁：词

雪残风信，悠扬春消息。天涯倚楼新恨，杨柳几丝碧。还是南云雁少，锦字无端的。宝钗瑶席，彩弦声里，拚作尊前未归客。
遥想疏梅此际，月底香英白。别后谁绕前溪，手拣繁枝摘。莫道伤高恨远，付与临风笛。尽堪愁寂，花时往事，更有多情个人忆。
六幺令·其一
作者：晏几道
朝代：宋

绿阴春尽，飞絮绕香阁。晚来翠眉宫样，巧把远山学。一寸狂心未说，已向横波觉。画帘遮匝，新翻曲妙，暗许闲人带偷掐。前度书多隐语，意浅愁难答；昨夜诗有回文，韵险还慵押。都待笙歌散了，记取留时霎。不消红蜡。闲云归后，月在庭花旧栏角。
六幺令·其二
作者：晏几道
朝代：宋

雪残风信，悠扬春消息，天涯倚楼新恨，杨柳几丝碧，还是南云雁少。锦字无端的，宝钗瑶席，彩弦声里，拚作尊前未归客。遥想疏梅此际，月底香英白，别后谁绕前溪，手拣繁枝摘。莫道伤高恨远，付与临风笛，尽堪愁寂，花时往事，更有多情个人忆。
六幺令·其二
作者：晏几道
朝代：宋
体裁：词

雪残风信，悠飏春消息，天涯倚楼新恨，杨柳几丝碧，还是南云雁少。锦字无端的，宝钗瑶席，彩弦声里，拚作尊前未归客。遥想疏梅此际，月底香英白，别后谁绕前溪，手拣繁枝摘。莫道伤高恨远，付与临风笛，尽堪愁寂，花时往事，更有多情个人忆。
六幺令·绿阴春尽
作者：晏几道
朝代：宋

绿阴春尽，飞絮绕香阁。晚来翠眉宫样，巧把远山学。一寸狂心未说，已向横波觉。画帘遮匝，新翻曲妙，暗许闲人带偷掐。
前度书多隐语，意浅愁难答。昨夜诗有回文，韵险还慵押。都待笙歌散了，记取来时霎。不消红蜡，闲云归后，月在庭花旧栏角。
六幺令·绿阴春尽
作者：晏几道
朝代：宋

绿阴春尽，飞絮绕香阁。晚来翠眉宫样，巧把远山学。一寸狂心未说，已向横波觉。画帘遮匝，新翻曲妙，暗许闲人带偷掐。前度书多隐语，意浅愁难答。昨夜诗有回文，韵险还慵押。都待笙歌散了，记取来时霎。不消红蜡，闲云归后，月在庭花旧栏角。（栏角一作：阑）
减字木兰花
作者：晏几道
朝代：宋

长亭晚送，都似绿窗前日梦。小字还家，恰应红灯昨夜花。良时易过，半镜流年春欲破。往事难忘，一枕高楼到夕阳。留春不住，恰似年光无味处。满眼飞英，弹指东风太浅情。筝弦未稳，学得新声难破恨。转枕花前，且占香红一夜眠。长杨辇路，绿满当年携手处。试逐春风，重到宫花花树中。芳菲绕遍，今日不如前日健。酒罢凄凉，新恨犹添旧恨长。
减字木兰花·其二
作者：晏几道
朝代：宋
体裁：词

留春不住，恰似年光无味处。满眼飞英，弹指东风太浅情。筝弦未稳，学得新声难破恨。转枕花前，且占香红一夜眠。
减字木兰花·留春不住
作者：晏几道
朝代：宋
体裁：词

留春不住。恰似年光无味处。满眼飞英。弹指东风太浅情。筝弦未稳。学得新声难破恨。转枕花前。且占香红一夜眠。
减字木兰花·长亭晚送
作者：晏几道
朝代：宋
体裁：词

长亭晚送。都似绿窗前日梦。小字还家。恰应红灯昨夜花。
良时易过。半镜流年春欲破。往事难忘。一枕高楼到夕阳。
减字木兰花·长亭晚送
作者：晏几道
朝代：宋

长亭晚送，都似绿窗前日梦。小字还家，恰应红灯昨夜花。良时易过，半镜流年春欲破。往事难忘，一枕高楼到夕阳。
减字木兰花·长杨辇路
作者：晏几道
朝代：宋
体裁：词

长杨辇路。绿满当年携手处。试逐春风。重到宫花花树中。芳菲绕遍。今日不如前日健。酒罢凄凉。新恨犹添旧恨长。
减字木兰花·长杨辇路
作者：晏几道
朝代：宋
体裁：词

长杨辇路，绿满当年携手处。试逐春风，重到宫花花树中。芳菲绕遍，今日不如前日健。酒罢凄凉，新恨犹添旧恨长。
凤孤飞·一曲画楼钟动
作者：晏几道
朝代：宋
体裁：词

一曲画楼钟动，宛转歌声缓。绮席飞尘满。更少待、金蕉暖。细雨轻寒今夜短。依前是、粉墙别馆。端的欢期应未晚。奈归云难管。
凤孤飞·一曲画楼钟动
作者：晏几道
朝代：宋

一曲画楼钟动，宛转歌声缓。绮席飞尘满，更少待、金蕉暖。细雨轻寒今夜短，依前是、粉墙别馆。端的欢期应未晚，奈归云难管。
南乡子
作者：晏几道
朝代：宋

渌水带青潮。水上朱阑小渡桥。桥上女儿双笑靥，妖娆。倚著阑干弄柳条。月夜落花朝。减字偷声按玉箫。柳外行人回首处，迢迢。若比银河路更遥。小蕊受春风。日日宫花花树中。恰向柳绵撩乱处，相逢。笑靥旁边心字浓。归路草茸茸。家在秦楼更近东。醒去醉来无限事，谁同。说著西池满面红。花落未须悲，红蕊明年又满枝。惟有花间人别后，无期。水阔山长雁字迟。今日最相思，记得攀条话别离。共说春来春去事，多时。一点愁心入翠眉。何处别时难，玉指偷将粉泪弹。记得来时楼上烛，初残。待得清霜满画阑。不惯独眠寒，自解罗衣衬枕檀。百媚也应愁不睡，更阑。恼乱心情半被闲。画鸭懒熏香，绣茵犹展旧鸳鸯。不似同衾愁易晓，空床。细剔银灯怨漏长。几夜月波凉，梦魂随月到兰房。残睡觉来人又远，难忘。便是无情也断肠。眼约也应虚，昨夜归来凤枕孤。且据如今情分里，相于。只恐多时不似初。深意托双鱼，小剪蛮笺细字书。更把此情重问得，何如。共结因缘久远无。新月又如眉，长笛谁教月下吹。楼倚暮云初见雁，南飞。漫道行人雁后归。意欲梦佳期，梦里关山路不知。却待短书来破恨，应迟。还是凉生玉枕时。
南乡子
作者：晏几道
朝代：宋
体裁：词

眼约也应虚。
昨夜归来凤枕孤。
且据如今情分里，相於。
只恐多时不似初。
深意托双鱼。
小翦蛮笺细字书。
更把此情重问得，何如。
共结因缘久远无。
南乡子·何处别时难
作者：晏几道
朝代：宋
体裁：词

何处别时难。玉指偷将粉泪弹。记得来时楼上烛，初残。待得清霜满画阑。
不惯独眠寒。自解罗衣衬枕檀。百媚也应愁不睡，更阑。恼乱心情半被闲。
南乡子·何处别时难
作者：晏几道
朝代：宋

何处别时难，玉指偷将粉泪弹。记得来时楼上烛，初残。待得清霜满画阑。不惯独眠寒，自解罗衣衬枕檀。百媚也应愁不睡，更阑。恼乱心情半被闲
南乡子·其七
作者：晏几道
朝代：宋

新月又如眉，长笛谁教月下吹。楼倚暮云初见雁，南飞。漫道行人雁后归。意欲梦佳期，梦里关山路不知。却待短书来破恨，应迟。还是凉生玉枕时。
南乡子·其七
作者：晏几道
朝代：宋
体裁：词

新月又如眉，长笛谁教月下吹。楼倚暮云初见雁，南飞。谩道行人雁后归。意欲梦佳期，梦里关山路不知。却待短书来破恨，应迟。还是凉生玉枕时。
南乡子·其二
作者：晏几道
朝代：宋
体裁：词

小蕊受春风。日日宫花花树中。恰向柳绵撩乱处，相逢。笑靥旁边心字浓。归路草茸茸。家在秦楼更近东。醒去醉来无限事，谁同。说著西池满面红。
南乡子·其二
作者：晏几道
朝代：宋
体裁：词

小蕊爱春风。日日宫花花树中。恰向柳绵撩乱处，相逢。笑靥旁边心字浓。归路草茸茸。家在秦楼更近东。醒去醉来无限事，谁同。说著西池满面红。
南乡子·其五
作者：晏几道
朝代：宋

画鸭懒熏香，绣茵犹展旧鸳鸯。不似同衾愁易晓，空床。细剔银灯怨漏长。几夜月波凉，梦魂随月到兰房。残睡觉来人又远，难忘。便是无情也断肠。
南乡子·其六
作者：晏几道
朝代：宋

眼约也应虚，昨夜归来凤枕孤。且据如今情分里，相于。只恐多时不似初。深意托双鱼，小剪蛮笺细字书。更把此情重问得，何如。共结因缘久远无。
南乡子·其四
作者：晏几道
朝代：宋
体裁：词

何处别时难，玉指偷将粉泪弹。记得来时楼上烛，初残。待得清霜满画栏。不惯独眠寒，自解罗衣衬枕檀。百媚也应愁不睡，更阑。恼乱心情半被闲。
南乡子·其四
作者：晏几道
朝代：宋

何处别时难，玉指偷将粉泪弹。记得来时楼上烛，初残。待得清霜满画阑。不惯独眠寒，自解罗衣衬枕檀。百媚也应愁不睡，更阑。恼乱心情半被闲。
南乡子·小蕊受春风
作者：晏几道
朝代：宋

小蕊受春风。
日日宫花花树中。
恰向柳绵撩乱处，相逢。
笑靥旁边心字浓。
归路草茸茸。
家在秦楼更近东。
醒去醉来无限事，谁同。
说着西池满面红。
南乡子·新月又如眉
作者：晏几道
朝代：宋
体裁：词

新月又如眉。长笛谁教月下吹。楼倚暮云初见雁，南飞。漫道行人雁后归。意欲梦佳期。梦里关山路不知。却待短书来破恨，应迟。还是凉生玉枕时。
南乡子·渌水带青潮
作者：晏几道
朝代：宋

渌水带青潮。
水上朱阑小渡桥。
桥上女儿双笑靥，妖娆。
倚着阑干弄柳条。
月夜落花朝。
减字偷声按玉箫。
柳外行人回首处，迢迢。
若比银河路更遥。
南乡子·渌水带青潮
作者：晏几道
朝代：宋
体裁：词

渌水带青潮。水上朱阑小渡桥。桥上女儿双笑靥，妖娆。倚著阑干弄柳条。月夜落花朝。减字偷声按玉箫。柳外行人回首处，迢迢。若比银河路更遥。
南乡子·画鸭懒熏香
作者：晏几道
朝代：宋
体裁：词

画鸭懒熏香。绣茵犹展旧鸳鸯。不似同衾愁易晓，空床。细剔银灯怨漏长。几夜月波凉。梦魂随月到兰房。残睡觉来人又远，难忘。便是无情也断肠。
南乡子·眼约也应虚
作者：晏几道
朝代：宋

眼约也应虚。
昨夜归来凤枕孤。
且据如今情分里，相于。
只恐多时不似初。
深意托双鱼。
小翦蛮笺细字书。
更把此情重问得，何如。
共结因缘久远无。
南乡子·眼约也应虚
作者：晏几道
朝代：宋

眼约也应虚，昨夜归来凤枕孤。且据如今情分里，相于。只恐多时不似初。
深意托双鱼。小剪蛮笺细字书。更把此情重问得，何如。共结因缘久远无。
南乡子·花落未须悲
作者：晏几道
朝代：宋
体裁：词

花落未须悲。红蕊明年又满枝。惟有花间人别后，无期。水阔山长雁字迟。今日最相思。记得攀条话别离。共说春来春去事，多时。一点愁心入翠眉。
南乡子·花落未须悲
作者：晏几道
朝代：宋
体裁：词

花落未须悲，红蕊明年又满枝。惟有花间人别后，无期。水阔山长雁字迟。今日最相思，记得攀条话别离。共说春来春去事，多时。一点愁心入翠眉。
句
作者：晏几道
朝代：宋

玉笙声裏鸾空怨。
喜团圆
作者：晏几道
朝代：宋

危楼静锁，窗中远岫，门外垂杨。珠帘不禁春风度，解偷送余香。眠思梦想，不如双燕，得到兰房，别来只是，凭高泪眼，感旧离肠。
喜团圆·危楼静锁
作者：晏几道
朝代：宋
体裁：词

危楼静锁，窗中远岫，门外垂杨。珠帘不禁春风度，解偷送馀香。眠思梦想，不如双燕，得到兰房。别来只是，凭高泪眼，感旧离肠。
好女儿
作者：晏几道
朝代：宋

绿遍西池。梅子青时。尽无端、尽日东风恶，更霏微细雨，恼人离恨，满路春泥。应是行云归路，有闲泪、洒相思。想旗亭、望断黄昏月，又依前误了，红笺香信，翠袖欢期。酌酒殷勤。尽更留春。忍无情、便赋馀花落，待花前细把、一春心事，问个人人。莫似花开还谢，愿芳意、且长新。倚娇红、待得欢期定，向水沈烟底，金莲影下，睡过佳辰。
好女儿·其二
作者：晏几道
朝代：宋
体裁：词

酌酒殷勤。尽更留春。忍无情、便赋馀花落，待花前细把、一春心事，问个人人。莫似花开还谢，愿芳意、且长新。倚娇红、待得欢期定，向水沉烟底，金莲影下，睡过佳辰。
好女儿·绿遍西池
作者：晏几道
朝代：宋
体裁：词

绿遍西池。梅子青时。尽无端、尽日东风恶，更霏微细雨，恼人离恨，满路春泥。应是行云归路，有闲泪、洒相思。想旗亭、望断黄昏月，又依前误了，红笺香信，翠袖欢期。
好女儿·绿遍西池
作者：晏几道
朝代：宋

绿遍西池，梅子青时。尽无端、尽日东风恶。更霏微细雨，恼人离恨，满路春泥。应是行云归路，有闲泪、洒相思。想旗亭、望断黄昏月，又依前误子，红笺香信，翠袖欢期。
好女儿·酌酒殷勤
作者：晏几道
朝代：宋

酌酒殷勤。尽更留春。忍无情、便赋余花落，待花前细把、一春心事，问个人人。莫似花开还谢，愿芳意、且长新。倚娇红、待得欢期定，向水沈烟底，金莲影下，睡过佳辰。
好女儿·酌酒殷勤
作者：晏几道
朝代：宋
体裁：词

酌酒殷勤。尽更留春。忍无情、便赋馀花落，待花前细把、一春心事，问个人人。莫似花开还谢，愿芳意、且长新。倚娇红、待得欢期定，向水沈烟底，金莲影下，睡过佳辰。
存目
作者：晏几道
朝代：宋

诗题：列子有力命王充论衡有命禄览之有感首句：大钧播群物。
少年游
作者：晏几道
朝代：宋
体裁：词

离多最是，东西流水，终解两相逢。
浅情终似，行云无定，犹到梦魂中。
可怜人意，薄於云水，佳会更难重。
细想从来，断肠多处，不与者番同。
少年游
作者：晏几道
朝代：宋

绿勾阑畔，黄昏淡月，携手对残红。纱窗影里，朦腾春睡，繁杏小屏风。须愁别后，天高海阔，何处更相逢。幸有花前，一杯芳酒，欢计莫匆匆。西溪丹杏，波前媚脸，珠露与深匀。南楼翠柳，烟中愁黛，丝雨恼娇颦。当年此处，闻歌殢酒，曾对可怜人。今夜相思，水长山远，闲卧送残春。离多最是，东西流水，终解两相逢。浅情终似，行云无定，犹到梦魂中。可怜人意，薄于云水，佳会更难重。细想从来，断肠多处，不与者番同。西楼别后，风高露冷，无奈月分明。飞鸿影里，捣衣砧外，总是玉关情。王孙此际，山重水远，何处赋西征。金闺魂梦枉丁宁，寻尽短长亭。雕梁燕去，裁诗寄远，庭院旧风流。黄花醉了，碧梧题罢，闲卧对高秋。繁云破后，分明素月，凉影挂金钩。有人凝澹倚西楼，新样两眉愁。
少年游
作者：晏几道
朝代：宋

雕梁燕去，裁诗寄远，庭院旧风流。黄花醉了，碧梧题罢，闲卧对高秋。繁云破后，分明素月，凉影挂金钩。有人凝淡倚西楼。新样两眉愁。
少年游·其二
作者：晏几道
朝代：宋
体裁：词

西溪丹杏，波前媚脸，珠露与深匀。南桥翠柳，烟中愁黛，丝雨恼娇颦。当年此处，闻歌殢酒，曾对可怜人。今夜相思，水长山远，闲卧送残春。
少年游·其五
作者：晏几道
朝代：宋

雕梁燕去，裁诗寄远，庭院旧风流。黄花醉了，碧梧题罢，闲卧对高秋。繁云破后，分明素月，凉影挂金钩。有人凝澹倚西楼，新样两眉愁。
少年游·离多最是
作者：晏几道
朝代：宋
体裁：词

离多最是，东西流水，终解两相逢。浅情终似，行云无定，犹到梦魂中。可怜人意，薄于云水，佳会更难重。细想从来，断肠多处，不与今番同。
少年游·离多最是
作者：晏几道
朝代：宋
体裁：词

离多最是，东西流水，终解两相逢。浅情终似，行云无定，犹到梦魂中。可怜人意，薄于云水，佳会更难重。细想从来，断肠多处，不与者番同。
少年游·绿勾阑畔
作者：晏几道
朝代：宋
体裁：词

绿勾阑畔，黄昏淡月，携手对残红。纱窗影里，朦腾春睡，繁杏小屏风。须愁别后，天高海阔，何处更相逢。幸有花前，一杯芳酒，欢计莫匆匆。
少年游·西楼别后
作者：晏几道
朝代：宋
体裁：词

西楼别后，风高露冷，无奈月分明。飞鸿影里，捣衣砧外，总是玉关情。
王孙此际，山重水远，何处赋西征。金闺魂梦枉丁宁。寻尽短长亭。
少年游·西楼别后
作者：晏几道
朝代：宋
体裁：词

西楼别后，风高露冷，无奈月分明。飞鸿影里，捣衣砧外，总是玉关情。王孙此际，山重水远，何处赋西征。金闺魂梦枉丁宁，寻尽短长亭。
少年游·西楼别後
作者：晏几道
朝代：宋

西楼别後，风高露冷，无奈月分明。飞鸿影里，捣衣砧外，总是玉关情。王孙此际，山重水远，何处赋西征。金闺魂梦枉丁宁。寻尽短长亭。
少年游·西溪丹杏
作者：晏几道
朝代：宋
体裁：词

西溪丹杏，波前媚脸，珠露与深匀。南楼翠柳，烟中愁黛，丝雨恼娇颦。当年此处，闻歌殢酒，曾对可怜人。今夜相思，水长山远，闲卧送残春。
少年游·雕梁燕去
作者：晏几道
朝代：宋
体裁：词

雕梁燕去，裁诗寄远，庭院旧风流。
黄花醉了，碧梧题罢，闲卧对高秋。
繁云破后，分明素月，凉影挂金钩。
有人凝澹倚西楼。
新样两眉愁。
庆春时
作者：晏几道
朝代：宋

倚天楼殿，升平风月，彩仗春移。鸾丝凤竹，长生调里，迎得翠舆归。雕鞍游罢，何处还有心期。浓熏翠被，深停画烛，人约月西时。梅梢已有，春来音信，风意犹寒。南楼暮雪，无人共赏，闲却玉阑干。殷勤今夜，凉月还似眉弯。尊前为把，桃根丽曲，重倚四弦看。
庆春时·倚天楼殿
作者：晏几道
朝代：宋

倚天楼殿，升平风月，彩仗春移。莺丝凤竹，长生调里，迎得翠舆归。雕鞍游罢，何处还有心期。浓熏翠被，深停画烛，人约月西时。
庆春时·其一
作者：晏几道
朝代：宋
体裁：词

倚天楼殿，升平风月，彩仗春移。鸾丝凤竹，长生调里，迎得翠舆归。雕鞍游罢，何处还有心期。浓熏翠被，深停画烛，人约月西时。
庆春时·梅梢已有
作者：晏几道
朝代：宋
体裁：词

梅梢已有，春来音信，风意犹寒。南楼暮雪，无人共赏，闲却玉阑干。殷勤今夜，凉月还似眉弯。尊前为把，桃根丽曲，重倚四弦看。
归田乐
作者：晏几道
朝代：宋

拭把花期数，便早有、感春情绪。
看即梅花吐，
愿花更不谢，春且长住。
只恐花飞又春去。
花开还不语，
问此意、年年春还会否。
绛唇青鬓，渐少花前语。
对花又记得、旧曾游处。
门外垂杨未飘絮。
归田乐·试把花期数
作者：晏几道
朝代：宋
体裁：词

试把花期数。便早有、感春情绪。看即梅花吐。愿花更不谢，春且长住。只恐花飞又春去。花开还不语。问此意、年年春还会否。绛唇青鬓，渐少花前语。对花又记得、旧曾游处。门外垂杨未飘絮。
御街行
作者：晏几道
朝代：宋

年光正似花梢露。弹指春还暮。翠眉仙子望归来，倚遍玉城珠树。岂知别后，好风良月，往事无寻处。狂情错向红尘住。忘了瑶台路。碧桃花蕊已应开，欲伴彩云飞去。回思十载，朱颜青鬓，枉被浮名误。街南绿树春饶絮。雪满游春路。树头花艳杂娇云，树底人家朱户。北楼闲上，疏帘高卷，直见街南树。阑干倚尽犹慵去。几度黄昏雨。晚春盘马踏青苔，曾傍绿阴深驻。落花犹在，香屏空掩，人面知何处。
御街行
作者：晏几道
朝代：宋
体裁：词

街南绿树春饶絮，雪满游春路。树头花艳杂娇云，树底人家朱户。北楼闲上，疏帘高卷，直见街南树。
阑干倚尽犹慵去，几度黄昏雨。晚春盘马踏青苔，曾傍绿阴深驻。落花犹在，香屏空掩，人面知何处？
御街行·年光正似花梢露
作者：晏几道
朝代：宋
体裁：词

年光正似花梢露。弹指春还暮。翠眉仙子望归来，倚遍玉城珠树。岂知别后，好风良月，往事无寻处。狂情错向红尘住。忘了瑶台路。碧桃花蕊已应开，欲伴彩云飞去。回思十载，朱颜青鬓，枉被浮名误。
御街行·街南绿树春饶絮
作者：晏几道
朝代：宋
体裁：词

街南绿树春饶絮。雪满游春路。树头花艳杂娇云，树底人家朱户。北楼闲上，疏帘高卷，直见街南树。阑干倚尽犹慵去。几度黄昏雨。晚春盘马踏青苔，曾傍绿阴深驻。落花犹在，香屏空掩，人面知何处。
御街行·街南绿树春饶絮
作者：晏几道
朝代：宋

街南绿树春饶絮，雪满游春路。树头花艳杂娇云，树底人家朱户。北楼闲上，疏帘高卷，直见街南树。阑干倚尽犹慵去，几度黄昏雨。晚春盘马踏青苔，曾傍绿荫深驻。落花犹在，香屏空掩，人面知何处？
忆闷令
作者：晏几道
朝代：宋

取次临鸾匀画浅，酒醒迟来晚。多情爱惹闲愁，长黛眉低敛。月底相逢花下见，有深深良愿。愿期信、似月如花，须更教长远。
忆闷令·取次临鸾匀画浅
作者：晏几道
朝代：宋
体裁：词

取次临鸾匀画浅。
酒醒迟来晚。
多情爱惹闲愁，长黛眉低敛。
月底相逢花下见。
有深深良愿。
愿期信、似月如花，须更教长远。
忆闷令·取次临鸾匀画浅
作者：晏几道
朝代：宋

取次临鸾匀画浅。酒醒迟来晚。多情爱惹闲愁，长黛眉低敛。月底相逢花不见。有深深良愿。愿期信、似月如花，须更教长远。
思远人
作者：晏几道
朝代：宋

红叶黄花秋意晚，千里念行客。飞云过尽，归鸿无信，何处寄书得。泪弹不尽临窗滴，就砚旋研墨。渐写到别来，此情深处，红笺为无色。
思远人
作者：晏几道
朝代：宋
体裁：词

红叶黄花秋意晚，千里念行客。飞云过尽，归鸿无信，何处寄书得？
泪弹不尽临窗滴，就砚旋研墨。渐写到别来，此情深处，红笺为无色。
思远人·红叶黄花秋意晚
作者：晏几道
朝代：宋
体裁：词

红叶黄花秋意晚，千里念行客。飞云过尽，归鸿无信，何处寄书得。泪弹不尽临窗滴。就砚旋研墨。渐写到别来，此情深处，红笺为无色。
愁倚阑令
作者：晏几道
朝代：宋

春罗薄，酒醒寒。梦初残。欹枕片时云雨事，已关山。
楼上斜日阑干。楼前路、曾试雕鞍。拚却一襟怀远泪，倚阑看。
愁倚阑令
作者：晏几道
朝代：宋

花阴月，柳梢莺，近清明。长恨去年今夜雨，洒离亭。枕上怀远诗成，红笺纸、小砑吴绫。寄与征人教念远，莫无情。春罗薄，酒醒寒，梦初残。欹枕片时云雨事，已关山。楼上斜日阑干，楼前路、曾试雕鞍。拚却一襟怀远泪，倚阑看。
愁倚阑令·其一
作者：晏几道
朝代：宋

花阴月，柳梢莺，近清明。长恨去年今夜雨，洒离亭。枕上怀远诗成，红笺纸、小砑吴绫。寄与征人教念远，莫无情。
愁倚阑令·其二
作者：晏几道
朝代：宋

春罗薄，酒醒寒，梦初残。欹枕片时云雨事，已关山。楼上斜日阑干，楼前路、曾试雕鞍。拚却一襟怀远泪，倚阑看。
愁倚阑令·凭江阁
作者：晏几道
朝代：宋
体裁：词

凭江阁，看烟鸿，恨春浓。还有当年闻笛泪，洒东风。时候草绿花红，斜阳外、远水溶溶。浑似阿莲双枕畔，画屏中。
愁倚阑令·春光好·凭江阁
作者：晏几道
朝代：宋
体裁：词

凭江阁，看烟鸿。恨春浓。还有当年闻笛泪，洒东风。
时候草绿花红。斜阳外、远水溶溶。浑似阿莲双枕畔，画屏中。
愁倚阑令·春光好·春罗薄
作者：晏几道
朝代：宋
体裁：词

春罗薄，酒醒寒。
梦初残。
敧枕片时云雨事，已关山。
楼上斜日阑干。
楼前路、曾试雕鞍。
拼却一襟怀远泪，倚阑看。
愁倚阑令·花阴月
作者：晏几道
朝代：宋
体裁：词

花阴月，柳梢莺。近清明。长恨去年今夜雨，洒离亭。枕上怀远诗成。红笺纸、小砑吴绫。寄与征人教念远，莫无情。
戏作示内
作者：晏几道
朝代：宋

生计唯兹椀，般擎岂惮劳。造虽从假合，成不自埏陶。阮杓非同调，颜瓢庶共操。朝盛负余米，暮贮藉残糟。幸免墦间乞，终甘泽畔逃。挑宜筇作杖，捧称葛为袍。傥受桑间饷，何堪井上螬。绰然真自许，嘑尔未应饕。世久轻原宪，人方逐子敖。愿君同此器，珍重到霜毛。
戏作示内
作者：晏几道
朝代：宋
体裁：五言排律

生计唯兹碗，般擎岂惮劳。造虽从假合，成不自埏陶。阮杓非同调，颜瓢庶共操。朝盛负余米，暮贮藉残糟。幸免墦间乞，终甘泽畔逃。挑宜筇作杖，捧称葛为袍。傥受桑间饷，何堪井上螬。绰然真自许，嘑尔未应饕。世久轻原宪，人方逐子敖。愿君同此器，珍重到霜毛。
扑蝴蝶·烟条雨叶
作者：晏几道
朝代：宋
体裁：词

烟条雨叶，绿遍江南岸。思归倦客，寻芳来较晚。岫边红日初斜，陌上飞花正满。凄凉数声羌管。怨春短。玉人应在，明月楼中画眉懒。蛮笺锦字，多时鱼雁断。恨随去水东流，事与行云共远。罗衾旧香犹暖。
扑蝴蝶·风梢雨叶
作者：晏几道
朝代：宋
体裁：词

风梢雨叶，绿遍江南岸。思归倦客，寻芳来最晚。酒边红日初长，陌上飞花正满。凄凉数声弦管。怨春短。玉人应在，明月楼中画眉懒。鱼笺锦字，多时音信断。恨如去水空长，事与行云渐远。罗衾旧香馀暖。
晚春
作者：晏几道
朝代：宋
体裁：七言绝句

一春无事又成空，拥鼻微吟半醉中。夹道桃花新过雨，马蹄无处避残红。
更漏子
作者：晏几道
朝代：宋

槛花稀，池草遍，冷落吹笙庭院。人去日，燕西飞，燕归人未归。数书期，寻梦意，弹指一年春事。新怅望，旧悲凉，不堪红日长。柳间眠，花里醉，不惜绣裙铺地。钗燕重，鬓蝉轻，一双梅子青。粉笺书，罗袖泪，还有可怜新意。遮闷绿，掩羞红，晚来团扇风。柳丝长，桃叶小，深院断无人到。红日淡，绿烟晴，流莺三两声。雪香浓，檀晕少，枕上卧枝花好。春思重，晓妆迟，寻思残梦时。露华高，风信远，宿醉画帘低卷。梳洗倦，冶游慵，绿窗春睡浓。彩条轻，金缕重，昨日小桥相送。芳草恨，落花愁，去年同倚楼。出墙花，当路柳，借问芳心谁有。红解笑，绿能颦，千般恼乱春。北来人，南去客，朝暮等闲攀折。怜晚芳，惜残阳，情知枉断肠。欲论心，先掩泪，零落去年风味。闲卧处，不言时，愁多只自知。到情深，俱是怨，惟有梦中相见。犹似旧，奈人禁，偎人说寸心。
更漏子
作者：晏几道
朝代：宋

露华高，凤信远。宿醉画帘低卷。梳洗倦，冶游慵。绿窗春睡浓。
彩条轻，金缕重，昨日小桥相送。芳草恨，落花愁。去年同倚楼。
更漏子·其三
作者：晏几道
朝代：宋
体裁：词

柳丝长，桃叶小，深院断无人到。红日淡，绿烟晴，流莺三两声。雪香浓，檀晕少，枕上卧枝花好。春思重，晓妆迟，寻思残梦时。
更漏子·其五
作者：晏几道
朝代：宋
体裁：词

出墙花，当路柳，借问芳心谁有。红解笑，绿能颦，千般恼乱春。北来人，南去客，朝暮等闲攀折。怜晚芳，惜残阳，情知枉断肠。
更漏子·其五
作者：晏几道
朝代：宋
体裁：词

出墙花，当路柳，借问芳心谁有。红解笑，绿能颦，千般恼乱春。北来人，南去客，朝莫等闲攀折。怜晚芳，惜残阳，情知枉断肠。
更漏子·其四
作者：晏几道
朝代：宋
体裁：词

露华高，风信远，宿醉画帘低卷。梳洗倦，冶游慵，绿窗春睡浓。綵条轻，金缕重，昨日小桥相送。芳草恨，落花愁，去年同倚楼。
更漏子·出墙花
作者：晏几道
朝代：宋
体裁：词

出墙花，当路柳。
借问芳心谁有。
红解笑，绿能颦。
千般恼乱春。
北来人，南去客。
朝暮等闲攀折。
怜晚秀，惜残阳。
情知枉断肠。
更漏子·出墙花
作者：晏几道
朝代：宋

出墙花，当路柳。借问芳心谁有。红解笑，绿能颦。千般恼乱春。北来人，南去客。朝暮等闲攀折。怜晚芳，惜残阳。情知枉断肠。
更漏子·柳丝长
作者：晏几道
朝代：宋
体裁：词

柳丝长，桃叶小。深院断无人到。红日淡，绿烟晴。流莺三两声。雪香浓，檀晕少。枕上卧枝花好。春思重，晓妆迟。寻思残梦时。
更漏子·柳间眠
作者：晏几道
朝代：宋
体裁：词

柳间眠，花里醉。不惜绣裙铺地。钗燕重，鬓蝉轻。一双梅子青。
粉笺书，罗袖泪。还有可怜新意。遮闷绿，掩羞红。晚来团扇风。
更漏子·柳间眠
作者：晏几道
朝代：宋

柳间眠，花里醉，不惜绣裙铺地。钗燕重，鬓蝉轻，一双梅子青。粉笺书，罗袖泪，还有可怜新意。遮闷绿，掩羞红，晚来团扇风。
更漏子·槛花稀
作者：晏几道
朝代：宋
体裁：词

槛花稀，池草遍。冷落吹笙庭院。人去日，燕西飞。燕归人未归。
数书期，寻梦意。弹指一年春事。新怅望，旧悲凉。不堪红日长。
更漏子·槛花稀
作者：晏几道
朝代：宋

槛花稀，池草遍，冷落吹笙庭院。人去日，燕西飞，燕归人未归。数书期，寻梦意，弹指一年春事。新怅望，旧悲凉，不堪红日长。
更漏子·欲论心
作者：晏几道
朝代：宋
体裁：词

欲论心，先掩泪。零落去年风味。闲卧处，不言时。愁多只自知。到情深，俱是怨。惟有梦中相见。犹似旧，奈人禁。偎人说寸心。
更漏子·欲论心
作者：晏几道
朝代：宋

欲论心，先掩泪，零落去年风味。闲卧处，不言时，愁多只自知。到情深，俱是怨，惟有梦中相见。犹似旧，奈人禁，偎人说寸心。
更漏子·露华高
作者：晏几道
朝代：宋
体裁：词

露华高，风信远。
宿醉画帘低卷。
梳洗倦，冶游慵。
绿窗春睡浓。
彩条轻，金缕重。
昨日小桥相送。
芳草恨，落花愁。
去年同倚楼。
更漏子·露华高
作者：晏几道
朝代：宋

露华高，风信远，宿醉画帘低卷。梳洗倦，冶游慵，绿窗春睡浓。彩条轻，金缕重，昨日小桥相送。芳草恨，落花愁，去年同倚楼。
望仙楼
作者：晏几道
朝代：宋
体裁：词

小春花信日边来，未上江梅先坼。今岁东君消息，还自南枝得。素衣染尽天香，玉酒添成国色。一自故溪疏隔，肠断长相忆。
望仙楼·小春花信日边来
作者：晏几道
朝代：宋

小春花信日边来，未上江楼先坼。今岁东君消息，还自南枝得。素衣染尽天香，玉酒添成国色。一自故溪疏隔，肠断长相忆。
望仙楼·胡捣练·小春花信日边来
作者：晏几道
朝代：宋
体裁：词

小春花信日边来，未上江楼先坼。今岁东君消息。还自南枝得。素衣染尽天香，玉酒添成国色。一自故溪疏隔。肠断长相忆。
木兰花
作者：晏几道
朝代：宋

念奴初唱离亭宴。会作离声勾别怨。当时垂泪忆西楼，湿尽罗衣歌未遍。
难逢最是身强健。无定莫如人聚散。已拚归袖醉相扶，更恼香珍重劝。
木兰花
作者：晏几道
朝代：宋

秋千院落重帘暮，彩笔闲来题绣户。墙头丹杏雨馀花，门外绿杨风后絮。朝云信断知何处，应作襄王春梦去。紫骝认得旧游踪，嘶过画桥东畔路。小颦若解愁春暮，一笑留春春也住。晚红初减谢池花，新翠已遮琼苑路。湔裙曲水曾相遇，挽断罗巾容易去。啼珠弹尽又成行，毕竟心情无会处。小莲未解论心素，狂似钿筝弦底柱。脸边霞散酒初醒，眉上月残人欲去。旧时家近章台住，尽日东风吹柳絮。生憎繁杏绿阴时，正碍粉墙偷眼觑。风帘向晓寒成阵，来报东风消息近。试从梅蒂紫边寻，更绕柳枝柔处问。来迟不是春无信，开晚却疑花有恨。又应添得几分愁，二十五弦弹未尽。念奴初唱离亭宴，会作离声勾别怨。当时垂泪忆西楼，湿尽罗衣歌未遍。难逢最是身强健，无定莫如人聚散。已拚归袖醉相扶，更恼香檀珍重劝。玉真难唱朱帘静，忆在双莲池上听。百分蕉叶醉如泥，却向断肠声里醒。夜凉水月铺明镜，更看娇花闲弄影。曲终人意似流波，休问心期何处定。阿茸十五腰肢好，天与怀春风味早。画眉匀脸不知愁，殢酒熏香偏称小。东城杨柳西城草，月会花期如意少。思量心事薄轻云，绿镜台前还自笑。初心已恨花期晚，别后相思长在眼。兰衾犹有旧时香，每到梦回珠泪满。多应不信人肠断，几夜夜寒谁共暖。欲将恩爱结来生，只恐来生缘又短。
木兰花·其一
作者：晏几道
朝代：宋

秋千院落重帘暮，彩笔闲来题绣户。墙头丹杏雨馀花，门外绿杨风后絮。朝云信断知何处，应作襄王春梦去。紫骝认得旧游踪，嘶过画桥东畔路。
木兰花·其七
作者：晏几道
朝代：宋
体裁：词

阿茸十五腰肢好，天与怀春风味早。画眉匀脸不知愁，殢酒熏香偏称小。东城杨柳西城草，会合花期如意少。思量心事薄轻云，绿镜台前还自笑。
木兰花·其七
作者：晏几道
朝代：宋

阿茸十五腰肢好，天与怀春风味早。画眉匀脸不知愁，殢酒熏香偏称小。东城杨柳西城草，月会花期如意少。思量心事薄轻云，绿镜台前还自笑。
木兰花·其三
作者：晏几道
朝代：宋

小莲未解论心素，狂似钿筝弦底柱。脸边霞散酒初醒，眉上月残人欲去。旧时家近章台住，尽日东风吹柳絮。生憎繁杏绿阴时，正碍粉墙偷眼觑。
木兰花·其二
作者：晏几道
朝代：宋

小颦若解愁春暮，一笑留春春也住。晚红初减谢池花，新翠已遮琼苑路。湔裙曲水曾相遇，挽断罗巾容易去。啼珠弹尽又成行，毕竟心情无会处。
木兰花·其五
作者：晏几道
朝代：宋

念奴初唱离亭宴，会作离声勾别怨。当时垂泪忆西楼，湿尽罗衣歌未遍。难逢最是身强健，无定莫如人聚散。已拚归袖醉相扶，更恼香檀珍重劝。
木兰花·其五
作者：晏几道
朝代：宋
体裁：词

念奴初唱离亭宴，会作离声勾别怨。当时垂泪忆西楼，湿尽罗衫歌未遍。难逢最是身强健，无定莫如人聚散。已拚归袖醉相扶，更恼香檀珍重劝。
木兰花·其八
作者：晏几道
朝代：宋

初心已恨花期晚，别后相思长在眼。兰衾犹有旧时香，每到梦回珠泪满。多应不信人肠断，几夜夜寒谁共暖。欲将恩爱结来生，只恐来生缘又短。
木兰花·其六
作者：晏几道
朝代：宋
体裁：词

玉真能唱朱帘静，忆上双莲池上听。百分蕉叶醉如泥，却向断肠声里醒。夜凉水月铺明镜，更看娇花闲弄影。曲终人意似流波，休问心期何处定。
木兰花·其六
作者：晏几道
朝代：宋

玉真难唱朱帘静，忆在双莲池上听。百分蕉叶醉如泥，却向断肠声里醒。夜凉水月铺明镜，更看娇花闲弄影。曲终人意似流波，休问心期何处定。
木兰花·其四
作者：晏几道
朝代：宋

风帘向晓寒成阵，来报东风消息近。试从梅蒂紫边寻，更绕柳枝柔处问。来迟不是春无信，开晚却疑花有恨。又应添得几分愁，二十五弦弹未尽。
木兰花·玉楼春
作者：晏几道
朝代：宋
体裁：词

秋千院落重帘暮。
彩笔闲来题绣户。
墙头丹杏雨馀花，门外绿杨风後絮。
朝云信断知何处。
应作襄王春梦去。
紫骝认得旧游踪，嘶过画桥东畔路。
木兰花·玉楼春·初心已恨花期晚
作者：晏几道
朝代：宋
体裁：词

初心已恨花期晚。别后相思长在眼。兰衾犹有旧时香，每到梦回珠泪满。多应不信人肠断。几夜夜寒谁共暖。欲将恩爱结来生，只恐来生缘又短。
木兰花·玉楼春·小莲未解论心素
作者：晏几道
朝代：宋
体裁：词

小莲未解论心素。狂似钿筝弦底柱。脸边霞散酒初醒，眉上月残人欲去。
旧时家近章台住。尽日东风吹柳絮。生憎繁杏绿阴时，正碍粉墙偷眼觑。
木兰花·玉楼春·小颦若解愁春暮
作者：晏几道
朝代：宋
体裁：词

小颦若解愁春暮。一笑留春春也住。晚红初减谢池花，新翠已遮琼苑路。
湔裙曲水曾相遇。挽断罗巾容易去。啼珠弹尽又成行，毕竟心情无会处。
木兰花·玉楼春·念奴初唱离亭宴
作者：晏几道
朝代：宋
体裁：词

念奴初唱离亭宴。
会作离声勾别怨。
当时垂泪忆西楼，湿尽罗衣歌未遍。
难逢最是身强健。
无定莫如人聚散。
已拼归袖醉相扶，更恼香檀珍重劝。
木兰花·玉楼春·玉真能唱朱帘静
作者：晏几道
朝代：宋
体裁：词

玉真能唱朱帘静。忆在双莲池上听。百分蕉叶醉如泥，却向断肠声里醒。
夜凉水月铺明镜。更看娇花闲弄影。曲终人意似流波，休问心期何处定。
木兰花·玉楼春·秋千院落重帘暮
作者：晏几道
朝代：宋
体裁：词

秋千院落重帘暮。
彩笔闲来题绣户。
墙头丹杏雨馀花，门外绿杨风后絮。
朝云信断知何处。
应作襄王春梦去。
紫骝认得旧游踪，嘶过画桥东畔路。
木兰花·玉楼春·阿茸十五腰肢好
作者：晏几道
朝代：宋
体裁：词

阿茸十五腰肢好。天与怀春风味早。画眉匀脸不知愁，殢酒熏香偏称小。
东城杨柳西城草。月会花期如意少。思量心事薄轻云，绿镜台前还自笑。
木兰花·秋千院落重帘暮
作者：晏几道
朝代：宋
体裁：词

秋千院落重帘暮，彩笔闲来题绣户。墙头丹杏雨余花，门外绿杨风后絮。朝云信断知何处？应作襄王春梦去。紫骝认得旧游踪，嘶过画桥东畔路。
木兰花·风帘向晓寒成阵
作者：晏几道
朝代：宋
体裁：词

风帘向晓寒成阵。来报东风消息近。试从梅蒂紫边寻，更绕柳枝柔处问。来迟不是春无信。开晚却疑花有恨。又应添得几分愁，二十五弦弹未尽。
木兰花玉楼春
作者：晏几道
朝代：宋

初心已恨花期晚。别後相思长在眼。兰衾犹有旧时香，每到梦回珠泪满。多应不信人肠断。几夜夜寒谁共暖。欲将恩爱结来生，只恐来生缘又短。
梁州令
作者：晏几道
朝代：宋
体裁：词

莫唱阳关曲。泪湿当年金缕。离歌自古最消魂，于今更在魂销处。南楼杨柳多情绪。不系行人住。人情却似飞絮。悠扬便逐春风去。
梁州令·莫唱阳关曲
作者：晏几道
朝代：宋
体裁：词

莫唱阳关曲。泪湿当年金缕。离歌自古最消魂，闻歌更在魂消处。南楼杨柳多情绪。不系行人住。人情却似飞絮。悠扬便逐春风去。
梁州令·莫唱阳关曲
作者：晏几道
朝代：宋

莫唱阳关曲，泪湿当年金缕。离歌自古最消魂，闻歌更在消魂处。南楼杨柳多情绪，不系行人住。人情却似飞絮，悠扬便逐春风去。
武陵春
作者：晏几道
朝代：宋

绿蕙红兰芳信歇，金蕊正风流。应为诗人多怨秋，花意与消愁。梁王苑路香英密，长记旧嬉游。曾看飞琼戴满头，浮动舞梁州。九日黄花如有意，依旧满珍丛。谁似龙山秋兴浓，吹帽落西风。年年岁岁登高节，欢事旋成空。几处佳人此会同，今在泪痕中。烟柳长堤知几曲，一曲一魂消。秋水无情天共遥，愁送木兰桡。熏香绣被心情懒，期信转迢迢。记得来时倚画桥，红泪满鲛绡。
武陵春·九日黄花如有意
作者：晏几道
朝代：宋
体裁：词

九日黄花如有意，依旧满珍丛。谁似龙山秋兴浓。吹帽落西风。
年年岁岁登高节，欢事旋成空。几处佳人此会同。今在泪痕中。
武陵春·其一
作者：晏几道
朝代：宋
体裁：词

绿蕙红兰芳信歇，金蕊正风流。应为诗人多怨秋，花意与销愁。梁王苑路香英密，长记旧嬉游。曾看飞琼戴满头，浮动舞梁州。
武陵春·其二
作者：晏几道
朝代：宋
体裁：词

九日黄花如有意，依旧满珍丛。谁似龙山秋兴浓，吹帽落西风。年年岁岁登高节，欢事旋成空。几处佳人此会同，今在泪痕中。
武陵春·烟柳长堤知几曲
作者：晏几道
朝代：宋
体裁：词

烟柳长堤知几曲，一曲一魂消。秋水无情天共遥。愁送木兰桡。熏香绣被心情懒，期信转迢迢。记得来时倚画桥。红泪满鲛绡。
武陵春·烟柳长堤知几曲
作者：晏几道
朝代：宋
体裁：词

烟柳长堤知几曲，一曲一魂消。秋水无情天共遥，愁送木兰桡。熏香绣被心情懒，期信转迢迢。记得来时倚画桥，红泪满鲛绡。
武陵春·绿蕙红兰芳信歇
作者：晏几道
朝代：宋
体裁：词

绿蕙红兰芳信歇，金蕊正风流。应为诗人多怨秋。花意与消愁。
梁王苑路香英密，长记旧嬉游。曾看飞琼戴满头。浮动舞梁州。
武陵春·绿蕙红兰芳信歇
作者：晏几道
朝代：宋

绿蕙红兰芳信歇，金蕊正风流。应为诗人多怨秋，花意与消愁。梁王苑路香英密，长记旧嬉游。曾看飞琼戴满头，浮动舞梁州。
河满子
作者：晏几道
朝代：宋

对镜偷匀玉箸，背人学写银钩。系谁红豆罗带角，心情正着春游。那日杨花陌上，多时杏子墙头。眼底关山无奈，梦中云雨空休。问看几许怜才意，两蛾藏尽离愁。难拚此回肠断，终须锁定红楼。绿绮琴中心事，齐纨扇上时光。五陵年少浑薄倖，轻如曲水飘香。夜夜魂消梦峡，年年泪尽啼湘。归雁行边远字，惊鸾舞处离肠。蕙楼多少铅华在，从来错倚红妆。可羡邻姬十五，金钗早嫁王昌。
河满子
作者：晏几道
朝代：宋
体裁：词

对镜偷匀玉箸，背人学写银钩。
系谁红豆罗带角，心情正著春游。
那日杨花陌上，多时杏子墙头。
眼底关山无奈，梦中云雨空休。
问看几许怜才意，两蛾藏尽离愁。
难拼此回肠断，终须锁定红楼。
河满子·其一
作者：晏几道
朝代：宋

对镜偷匀玉箸，背人学写银钩。系谁红豆罗带角，心情正着春游。那日杨花陌上，多时杏子墙头。眼底关山无奈，梦中云雨空休。问看几许怜才意，两蛾藏尽离愁。难拚此回肠断，终须锁定红楼。
河满子·其一
作者：晏几道
朝代：宋
体裁：词

对镜偷匀玉箸，背人学写银钩。系谁红豆罗带角，心情正著春游。那日杨花陌上，多时杏子墙头。眼底关山无奈，梦中云雨空休。问看几许怜才意，两蛾藏尽离愁。难拚此回肠断，终须锁定红楼。
河满子·其二
作者：晏几道
朝代：宋

绿绮琴中心事，齐纨扇上时光。五陵年少浑薄倖，轻如曲水飘香。夜夜魂消梦峡，年年泪尽啼湘。归雁行边远字，惊鸾舞处离肠。蕙楼多少铅华在，从来错倚红妆。可羡邻姬十五，金钗早嫁王昌。
河满子·其二
作者：晏几道
朝代：宋
体裁：词

绿绮琴中心事，齐纨扇上时光。五陵年少浑薄倖，轻如曲水飘香。夜夜魂销梦峡，年年泪尽啼湘。归雁行边远字，惊鸾舞处离肠。蕙楼多少铅华在，从来错倚红妆。可羡邻姬十五，金钗早嫁王昌。
河满子·对镜偷匀玉箸
作者：晏几道
朝代：宋

对镜偷匀玉箸，背人学写银钩。
系谁红豆罗带角，心情正着春游。
那日杨花陌上，多时杏子墙头。
眼底关山无奈，梦中云雨空休。
问看几许怜才意，两蛾藏尽离愁。
难拼此回肠断，终须锁定红楼。
河满子·绿绮琴中心事
作者：晏几道
朝代：宋

绿绮琴中心事，齐纨扇上时光。五陵年少浑薄幸，轻如曲水飘香。夜夜魂消梦峡，年年泪尽啼湘。归雁行边远字，惊莺舞处离肠。蕙楼多少铅华在，从来错倚红妆。可羡邻姬十五，金钗早嫁王昌。
河满子·绿绮琴中心事
作者：晏几道
朝代：宋
体裁：词

绿绮琴中心事，齐纨扇上时光。五陵年少浑薄幸，轻如曲水飘香。夜夜魂消梦峡，年年泪尽啼湘。
归雁行边远字，惊鸾舞处离肠。蕙楼多少铅华在，从来错倚红妆。可羡邻姬十五，金钗早嫁王昌。
泛清波摘遍
作者：晏几道
朝代：宋
体裁：词

催花雨小，著柳风柔，都似去年时候好。露红烟绿，尽有狂情斗春早。长安道。秋千影里，丝管声中，谁放艳阳轻过了。倦客登临，暗惜光阴恨多少。楚天渺。归思正如乱云，短梦未成芳草。空把吴霜鬓华，自悲清晓。帝城杳。双凤旧约渐虚，孤鸿后期难到。且趁朝花夜月，翠尊频倒。
泛清波摘遍·催花雨小
作者：晏几道
朝代：宋

催花雨小，着柳风柔，都似去年时候好。
露红烟绿，尽有狂情斗春早。
长安道。
秋千影里，丝管声中，谁放艳阳轻过了。
倦客登临，暗惜光阴恨多少。
楚天渺。
归思正如乱云，短梦未成芳草。
空把吴霜鬓华，自悲清晓。
帝城杳。
双凤旧约渐虚，孤鸿后期难到。
且趁朝花夜月，翠尊频倒。
洞仙歌
作者：晏几道
朝代：宋

春残雨过，绿暗东池道。玉艳藏羞媚赪笑。记当时、已恨飞镜欢疏，那至此，仍苦题花信少。连环情未已，物是人非，月下疏梅似伊好。澹秀色，黯寒香，粲若春容，何心愿、闲花凡草。但莫使、情随岁华迁，便杳隔秦源，也须能到。
洞仙歌
作者：晏几道
朝代：宋
体裁：词

春残雨过，绿暗东池道。玉艳藏羞媚赪笑。记当时、已恨飞镜欢疏，那至此，仍苦题花信少。连环情未已，物是人非，月下疏梅似伊好。澹秀色，黯寒香，粲若春容，何心顾、闲花凡草。但莫使、情随岁华迁，便杳隔秦源，也须能到。
洞仙歌·春残雨过
作者：晏几道
朝代：宋
体裁：词

春残雨过，绿暗东池道。
玉艳藏羞媚赪笑。
记当时、已恨飞镜欢疏，那至此，仍苦题花信少。
连环情未己，物是人非，月下疏梅似伊好。
澹秀色，黯寒香，粲若春容，何心顾、闲花凡草。
但莫使、情随岁华迁，便杳隔秦源，也须能到。
洞仙歌·春残雨过
作者：晏几道
朝代：宋

春残雨过，绿暗东池道。玉艳藏羞媚赪笑。记当时、已恨飞镜欢疏，那至此，仍苦题花信少。连环情未已，物是人非，月下疏梅似伊好。淡秀色，暗寒香，粲若春容，何心愿、闲花凡草。但莫使、情随岁华迁，便杳隔秦源，也须能到。
浣溪沙
作者：晏几道
朝代：宋

一楼宫妆簇彩舟，
碧罗团扇自障羞。
水仙人在镜中游。
腰自细来多态度，
脸因红处转风流。
年年相遇绿江头。
浣溪沙
作者：晏几道
朝代：宋

二月春花厌落梅，仙源归路碧桃催。渭城丝雨劝离杯。欢意似云真薄倖，客鞭摇柳正多才。凤楼人待锦书来。卧鸭池头小苑开，暄风吹尽北枝梅。柳长莎软路萦回。静避绿阴莺有意，漫随游骑絮多才。去年今日忆同来。二月和风到碧城，万条千缕绿相迎。舞烟眠雨过清明。妆镜巧眉偷叶样，歌楼妍曲借枝名。晚秋霜霰莫无情。白纻春衫杨柳鞭，碧蹄骄马杏花鞯。落英飞絮冶游天。南陌暖风吹舞榭，东城凉月照歌筵。赏心多是酒中仙。床上银屏几点山，鸭炉香过琐窗寒。小云双枕恨春闲。惜别漫成良夜醉，解愁时有翠笺还。那回分袂月初残。绿柳藏乌静掩关。鸭炉香细琐窗闲。那回分袂月初残。惜别漫成良夜醉，解愁时有翠笺还。欲寻双叶寄情难。家近旗亭酒易酤，花时长得醉工夫。伴人歌笑懒妆梳。户外绿杨春系马，床前红烛夜呼卢。相逢还解有情无。日日双眉斗画长，行云飞絮共轻狂。不将心嫁冶游郎。溅酒滴残歌扇字，弄花熏得舞衣香。一春弹泪说凄凉。飞鹊台前晕翠蛾，千金新换绛仙螺。最难加意为颦多。几处睡痕留醉袖，一春愁思近横波。远山低尽不成歌。午醉西桥夕未醒，雨花凄断不堪听。归时应减鬓边青。衣化客尘今古道，柳含春意短长亭。凤楼争见路旁情。一样宫妆簇彩舟。碧罗团扇自障羞。水仙人在镜中游。腰自细来多态度，脸因红处转风流。年年相遇绿江头。已拆秋千不奈闲。却随胡蝶到花间。旋寻双叶插云鬟。几摺湘裙烟缕细，一钩罗袜素蟾弯。绿窗红豆忆前欢。闲弄筝弦懒系裙，铅华消尽见天真。眼波低处事还新。怅恨不逢如意酒，寻思难值有情人。可怜虚度琐窗春。团扇初随碧簟收，画檐归燕尚迟留。靥朱眉翠喜清秋。风意未应迷狭路，灯痕犹自记高楼。露花烟叶与人愁。翠阁朱阑倚处危。夜凉闲捻彩箫吹。曲中双凤已分飞。绿酒细倾消别恨，红笺小写问归期。月华风意似当时。唱得红梅字字香，柳枝桃叶尽深藏。遏云声里送雕觞。才听便拚衣袖湿，欲歌先倚黛眉长。曲终敲损燕钗梁。小杏春声学浪仙，疏梅清唱替哀弦。似花如雪绕琼筵。腮粉月痕妆罢后，脸红莲艳酒醒前。今年水调得人怜。铜虎分符领外台，五云深处彩旌来。春随红旆过长淮。千里裤襦添旧暖，万家桃李间新栽。使星回首是三台。浦口莲香夜不收，水边风里欲生秋。棹歌声细不惊鸥。凉月送归思往事，落英飘去起新愁。可堪题叶寄东楼。莫问逢春能几回，能歌能笑是多才。露花犹有好枝开。绿鬓旧人皆老大，红梁新燕又归来。尽须珍重掌中杯。楼上灯深欲闭门，梦云归去不留痕。几年芳草忆王孙。向日阑干依旧绿，试将前事倚黄昏。记曾来处易消魂。
浣溪沙
作者：晏几道
朝代：宋

唱得红梅字字香。柳枝桃叶尽深藏。遏云声里送雕觞。
才听便拚衣袖湿，欲歌先倚黛眉长。曲终敲损燕钗梁。
浣溪沙
作者：晏几道
朝代：宋

已拆秋千不奈闲。却随胡蝶到花间。旋寻双叶插云鬓。
几摺湘裙烟缕细，一钩罗袜素蟾弯。绿窗红豆忆前欢。
浣溪沙
作者：晏几道
朝代：宋

楼上灯深欲闭门。梦云归去不留痕。几年芳草忆王孙。
向日阑干依旧绿，试将前事倚黄昏，记曾来处易消魂。
浣溪沙
作者：晏几道
朝代：宋

绿柳藏乌静掩关，
鸭炉香细琐窗闲。
那回分袂月初残。
惜别漫成良夜醉，
解愁时有翠笺还。
欲寻双叶寄情骓。
浣溪沙
作者：晏几道
朝代：宋

翠阁朱栏倚处危，
夜凉闲捻彩箫吹。
曲中双凤已分飞。
绿酒细倾消别恨，
红笺小写问归期。
月华风意似当时。
浣溪沙
作者：晏几道
朝代：宋

铜虎分符领外台。五云深处彩旌来。春随红旆过长淮。
千里袴襦添旧暖，万家桃李间新栽。使星回首是三台。
浣溪沙·二月和风到碧城
作者：晏几道
朝代：宋
体裁：词

二月和风到碧城。万条千缕绿相迎。舞烟眠雨过清明。妆镜巧眉偷叶样，歌楼妍曲借枝名。晚秋霜霰莫无情。